Ανάσα στο λιανεμπόριο από την αύξηση τζίρου στην περίοδο των εορτών | Η ΚΑΘΗΜΕΡΙΝΗ\nΑνάσα στο λιανεμπόριο από την αύξηση τζίρου στην περίοδο των εορτών\n8 Ιανουαρίου, 2018 08.01.2018 • 08:10\nΣημάδια ανάκαμψης παρουσιάζονται στην αγορά εμπορίου μετά και την ολοκλήρωση των εορτών των Χριστουγέννων. Οι εκπρόσωποι των εμπορικών επιχειρήσεων, σαφώς ανακουφισμένοι μετά το πέρας των εορτών, κάνουν λόγο για μια θετική πορεία της αγοράς, τόσο κατά τον περασμένο Δεκέμβριο όσο και στο σύνολό της.\nΟ πρόεδρος της ΕΣΕΕ Βασίλης Κορκίδης κάνει λόγο για αύξηση της αγοράς κατά τη διάρκεια του περασμένου μήνα της τάξης του 2,5%. «Τα σημάδια είναι ενθαρρυντικά, παρόλο που πολλές αβεβαιότητες, όπως υπερφορολόγηση, ληξιπρόθεσμα, κόκκινα δάνεια, παραμένουν ανοικτά θέματα», παραδέχεται ο πρόεδρος της ΕΣΕΕ. Προς την κατεύθυνση αυτή συμβάλλει η καλή πορεία της οικονομίας της Ευρωζώνης, αλλά και το κλείσιμο της τρίτης αξιολόγησης που εν πολλοίς προεξοφλείται.\nΣτο ίδιο κλίμα, αν όχι και περισσότερο αισιόδοξος, εμφανίζεται ο πρόεδρος του Συνδέσμου Επιχειρήσεων & Λιανικής Πωλήσεως Ελλάδος (ΣΕΛΠΕ), Αντώνης Μακρής. Ο κ. Μακρής κάνει λόγο για μια δυναμική που διαμορφώθηκε τον τελευταίο μήνα, που ενδεχομένως να βγάλει τις εμπορικές επιχειρήσεις από το τέλμα όπου είχαν περιέλθει τα τελευταία χρόνια. Ο ίδιος εκτιμά μονοψήφια αύξηση της αγοράς κατά την περίοδο των Χριστουγέννων, η οποία είναι σαφώς υψηλότερη από το 2% έως 3% της ΕΣΕΕ.\nΤο κρίσιμο ωστόσο, σύμφωνα με τον πρόεδρο του ΣΕΛΠΕ, δεν είναι η ποσοτικοποίηση της ανόδου της αγοράς όσο η διατηρησιμότητά της στο άμεσο μέλλον. «Η αγορά επηρεάζεται από το τουριστικό ρεύμα, το οποίο συγκυριακά διευρύνεται, λόγω του ότι παραμένουν κλειστές άλλες γειτονικές αγορές. Σίγουρα είναι θετικό αυτό, αλλά δεν μπορείς να είσαι σίγουρος ότι την επόμενη χρονιά οι τουρίστες δεν θα επιλέξουν έναν άλλο προορισμό». Σύμφωνα με τον κ. Μακρή, οι ξένοι επισκέπτες επηρεάζουν κυρίως τα ποσοστά και αυτό είναι κάτι που φαίνεται λόγω επιστροφής του ΦΠΑ. «Επιχειρήσεις στο κέντρο της Αθήνας, της Θεσσαλονίκης, της Πυλαίας, των Σπάτων κ.ά., δείχνουν ότι κινήθηκαν φέτος με μέση ετήσια αύξηση της τάξης του 10% έως 15%», λέει χαρακτηριστικά.\nΟι κλάδοι που κινήθηκαν περισσότερο, ήταν –παραδόξως– εκείνοι των ηλεκτρικών και ηλεκτρονικών συσκευών, τα επώνυμα προϊόντα ρουχισμού που διατίθενται σε καλές τιμές (π.χ. στα λεγόμενα outlets) κ.ά. Ακόμη και τα σούπερ μάρκετ πέρυσι εκτιμάται ότι πέτυχαν να σταθεροποιηθούν (+1%), έπειτα από αρκετά χρόνια συνεχούς κάμψης. Καλή πορεία ακόμη είχε το βιβλίο, το οποίο έπειτα από μεγάλη περίοδο κάμψης, σύμφωνα με τον κ. Μακρή, παρουσίασε κάθε δραστηριότητα που συνδυάζεται με την πολυτέλεια, π.χ. κοσμηματοπωλεία κ.λπ.\nΓια την ανάκαμψη όμως της αγοράς φαίνεται ότι έβαλαν πλάτη οι έμποροι. Οπως αναφέρουν οι εκπρόσωποί τους, η αύξηση του τζίρου μπορεί να εξηγηθεί και από το γεγονός ότι οι εμπορικές επιχειρήσεις έκαναν προσφορές ακόμη και μέσα στα Χριστούγεννα. Σύμφωνα με τον κ. Κορκίδη, η έρευνα του Ινστιτούτου της ΕΣΕΕ (ΙΜΕΝΥ-ΕΣΣΕ) πάνω από το 60% των εμπορικών επιχειρήσεων δήλωσε ότι πραγματοποίησε προσφορές πριν από τα Χριστούγεννα. «Τα εύσημα ανήκουν στους εμπόρους που αυτή τη φορά κράτησαν όρθια την αγορά», παραδέχεται, σημειώνοντας ότι δεν υπάρχει καμία ευχαριστία για την κυβέρνηση, η οποία έκανε ό,τι ήταν δυνατόν για να δυσχεράνει το έργο των εμπορικών επιχειρήσεων, ακόμη και μέσα στα Χριστούγεννα.\nΣυγκρατημένη αισιοδοξία επικρατεί στις τάξεις των ανθρώπων της αγοράς μετά τη δημοσιοποίηση των στοιχείων της έρευνας που έκανε το Ινστιτούτο Εμπορίου και Υπηρεσιών της Εθνικής Συνομοσπονδίας Εμπορίου και Επιχειρηματικότητας (ΙΝΕΜΥ-ΕΣΕΕ). Σύμφωνα με αυτά, το 55% των εμπορικών επιχειρήσεων δήλωσε ότι οι πωλήσεις στην περίοδο των εορτών των Χριστουγέννων παρέμειναν σταθερές ή αυξήθηκαν. Συγκεκριμένα, το 33% (μία στις τρεις) δήλωσε ότι οι πωλήσεις παρέμειναν σταθερές, ενώ περίπου το 20% (μία στις πέντε επιχειρήσεις) δήλωσε ότι οι πωλήσεις αυξήθηκαν.\nΕνδεικτικό, ωστόσο, της συγκρατημένης αισιοδοξίας είναι ότι φέτος μόλις το 42% των επιχειρήσεων δήλωσε ότι οι πωλήσεις μειώθηκαν. Το ποσοστό αυτό πριν από έναν χρόνο ήταν στο 76%, δείχνοντας ότι πιθανώς οι ημέρες της μεγάλης πτώσης της αγοράς παρήλθαν. Για τις επιχειρήσεις που είχαν πτώση τζίρου, ο μεγαλύτερος όγκος επιχειρήσεων παρουσιάζει κάμψη εσόδων από 10% έως 30%. Συγκεκριμένα, μία στις τρεις εμφανίζει πτώση από -10% έως -20% και μία στις τέσσερις παρουσιάζει κάμψη 20%-30%. Τέλος, περίπου το 10% των επιχειρήσεων εμφάνισε μικρή μείωση τζίρου έως 10% σε σχέση με τις εορτές της περιόδου 2016/17.\nΟι επιχειρήσεις λιανικών πωλήσεων, σύμφωνα με το IΝΕΜY-ΕΣΕΕ, δηλώνουν σε ποσοστό 46% ότι η εβδομάδα πριν από τα Χριστούγεννα ήταν καλύτερη από άποψη κίνησης, ενώ σημαντικό είναι και το ποσοστό εκείνων που δηλώνουν ότι καλύτερη ήταν η εβδομάδα μεταξύ Χριστουγέννων και Πρωτοχρονιάς (29%). Οι συγκρίσεις γίνονται με την αντίστοιχη περυσινή περίοδο.\nΤέλος, η επιπλέον Κυριακή της 17ης Δεκεμβρίου, οπότε λειτούργησαν τα εμπορικά καταστήματα, κατά τη φετινή εορταστική περίοδο σε σύγκριση με την περυσινή περίοδο δεν επηρέασε το 50% των επιχειρήσεων.\nΚέρδη 24,66% στο Χρηματιστήριο το 2017\nStress tests και αναβάθμιση πιστοληπτικής ικανότητας, καταλύτες για το Χ.Α. το 2018\nΘέμα χρόνου η ρύθμιση των δανείων της «Μπήτρος»


Στα 32 μετάλλια (μέχρι το Σάββατο) ο ΝΟΧ - Flashnews.gr\nΣτα 32 μετάλλια (μέχρι το Σάββατο) ο ΝΟΧ\nΤα 32 μετάλλια μέχρι το βράδυ του Σαββάτου (13/07) έφτασε ο Ναυτικός Ομιλος Χανίων στο Πανελλήνιο πρωτάθλημα τεχνικής κολύμβησης, που ολοκληρώνεται την Κυριακή (14/07) στη Χίο.\nΗ ενημέρωση του ΝΟΧ για τις διακρίσεις των δύο προηγούμενων ημερών έχει ως εξής:\nΜε την κατάκτηση 8 ακόμη μεταλλίων, φτάνοντας έτσι σε σύνολο τα 32, συνεχίστηκε στο πλαίσιο της τρίτης ημέρας του πανελλήνιου πρωταθλήματος, η αγωνιστική δράση για τους αθλητές τεχνικής κολύμβησης του Ναυτικού Ομίλου Χανίων.\nΕιδικότερα, η ομάδα του Ηλία Καλαμαρίδη κατάφερε να φτάσει το Σάββατο στην κατάκτηση 5 χρυσών και 3 ασημένιων μεταλλίων, δίνοντας συνέχεια στις επιτυχίες της. Τα πέντε χρυσά σφράγισαν οι Ιάσωνας Χίνος στα 400μ. επιφάνειας παίδων, Βασίλης Χατζηδάκης στα 50μ. άπνοη παίδων, Ριτζάκη Ευαγγελία στα 100μ. επιφάνειας γυναικών, Ευαγγελία Χατζηπλή στα 50μ. επιφάνειας προαγωνιστική κορίτσια και η σκυτάλη 4×100μ. επιφάνειας παίδων.\nΩς εκ τούτου και λίγο πριν το τέλος της διοργάνωσης που διεξάγεται στη Χίο, ο απολογισμός για τον ΝΟΧ ανέρχεται στα 15 χρυσά, 6 ασημένια και 11 χάλκινα μετάλλια.\n• Χίνος Ιάσων 400μ. επιφάνειας παίδων 03:24.21\n• Χατζηδάκης Βασίλειος 50μ. άπνοη παίδων 00:16.29\n• Χατζηδάκης Βασίλειος, Λεδάκης Κωνσταντίνος, Ρινακάκης Μάριος-Στέργιος, Χίνος Ιάσων 4×100μ. επιφάνειας παίδων 02:48.08\n• Ριτζάκη Ευαγγελία 100μ. επιφάνειας γυναικών 00:43.43\n• Χατζηπλή Ευαγγελία 50μ. επιφάνειας προαγωνιστική κορίτσια 00:23.62\n• Χατζηπλής Βασίλειος 400μ. Υ/Β εφήβων 03:23.57\n• Κούτρης Αστέριος, Ανδριανού Σελίνα-Αγάπη, Κατερινάκη Αικατερίνη, Παπαγιαννάκης Εμμανουήλ 4×50μ. επιφάνειας mixed εφήβων-νεανίδων 01:16.30\n• Χατζηδάκη Ελευθερία 50μ. επιφάνειας προαγωνιστική κορίτσια 00:24.15\n• Τρουλλινός Νικόλαος 100μ. διπλά πέδιλα ανδρών 00:45.30\n• Λιόλιος Εμμανουήλ 400μ. επιφάνειας παμπαίδων Α 04:07.94\n• Λιόλιος Εμμανουήλ 50μ. άπνοη παμπαίδων Α 00:21.37\n• Σκυλουράκης Εμμανουήλ 400μ. επιφάνειας παμπαίδων Β 04:16.25\n• Ρημαντωνάκης Κωνσταντίνος 400μ. διπλά πέδιλα παμπαίδων Β 04:29.86\n• Βαλυράκη Αικατερίνη 50μ. άπνοη κορασίδων 00:20.06\n• Κελαϊδής Ανδρέας, Κληματσάκης Βασίλειος, Παπαγιαννάκης Εμμανουήλ, Τρουλλινός Νικόλαος 4×100μ. επιφάνειας ανδρών 02:43.14\n• Λιόλιος Ιωάννης 50μ. επιφάνειας προαγωνιστική αγόρια 00:26.31\n• Κρητικάκη Νικολέτα 100μ. επιφάνειας γυναικών 00:46.58\n• Καυκαλάκη Ειρήνη, Λεδάκη Ελευθερία, Βαλυράκη Αικατερίνη, Μπαλολάκη Μιχαέλα 4×100μ. επιφάνειας κορασίδων 03:22.82\n• Φραγκιαδάκη ∆Δέσποινα 50μ. άπνοη παγκορασίδων Α 00:21.51\n• Κογιαννάκη ΚΩνσταντινα 400μ. επιφάνειας παγκορασίδων Β 04:18.41\n• Γκεσούλης ∆ημήτριος 400μ. επιφάνειας παμπαίδων Β 04:31.12\n• Γερουλάκης Ιωάννης 50μ. επιφάνειας προαγωνιστική αγόρια 00:26.55\n• Τζουβαδάκη Αναστασία 100μ. διπλά πέδιλα νεανίδων 00:52.84\n• Καυκαλάκη Ειρήνη 50μ. άπνοη κορασίδων 00:20.96\n• Μπαλολάκη Μιχαέλα 50μ. άπνοη παγκορασίδων Α 00:21.55\n• Ρινακάκης Μάριος-Στέργιος 50μ. άπνοη παίδων 00:18.15\n• Κατερινάκη Αικατερίνη 100μ. επιφάνειας νεανίδων 00:45.56\n• Μποτωνάκη Αννα 50μ. άπνοη παγκορασίδων Α 00:22.11\n• Παπαγιαννάκης Εμμανουήλ 100μ. επιφάνειας εφήβων 00:40.87\n• Παπασίμος ∆ημήτριος 100μ. διπλά πέδιλα εφήβων 00:47.22\n• Ανριανού Σελίνα-Αγάπη 100μ. διπλά πέδιλα νεανίδων 00:53.29\n• Ριτζάκη Ιωάννα 400μ. επιφάνειας κορασίδων 03:56.61\n• Μποτωνάκη Αννα 400μ. επιφάνειας παγκορασίδων Α 04:10.22\n• Κληματσάκης Βασίλειος 100μ. διπλά πέδιλα ανδρών 00:49.35\n• Λεδάκης Κωνσταντίνος 50μ. άπνοη παίδων 00:18.80\n• Ναναδάκη Ειρηνη 50μ. άπνοη κορασίδων 00:21.81\n• Κούτρης Αστέριος 100μ. επιφάνειας εφήβων 00:41.72\n• Λεδάκη Ελευθερία 50μ. άπνοη κορασίδων 00:22.26\n• Φραντζεσκάκη Ελισάβετ 50μ. επιφάνειας προαγωνιστική κορίτσια 00:27.62\n• Βαρδαλάκη Ναυσικά 100μ. διπλά πέδιλα γυναικών 00:57.24\n• Κληματσάκη Αικατερίνη 100μ. επιφάνειας νεανίδων 00:48.50\n• Καυκαλάκη Ειρήνη 400μ. επιφάνειας κορασίδων 04:07.45\n• Μποφίλης Θεόδωρος-Αντώνιος 100μ. επιφάνειας εφήβων 00:43.17\n• Μπασιά Στεφανία 50μ. επιφάνειας προαγωνιστική κορίτσια 00:27.98\n• Καρτσωνάκης Βασίλειος 50μ. άπνοη παίδων 00:20.10\n• Ρημαντωνάκης Ιωάννης 100μ. διπλά πέδιλα εφήβων 00:48.85\n• Χίνος Κυριάκος 50μ. επιφάνειας προαγωνιστική αγόρια 00:31.08\n• Ναναδάκης Παύλος 50μ. επιφάνειας προαγωνιστική αγόρια 00:33.80\nΣτα 24 μετάλλια ανέρχεται πλέον ο απολογισμός για τον Ναυτικό Ομιλο Χανίων στο πανελλήνιο πρωτάθλημα τεχνικής κολύμβησης που πραγματοποιείται στη Χίο.\nΣτο πλαίσιο της δεύτερης ημέρας της διοργάνωσης, οι αθλητές του Ηλία Καλαμαρίδη κατάφεραν να περισυλλέξουν 13 μετάλλια, μετά τα 11 της πρώτης ημέρας. Ειδικότερα, ο απολογισμός τους ήταν 5 χρυσά, 2 ασημένια και 6 χάλκινα.\nΩς εκ τούτου, ο μέχρι στιγμής απολογισμός για τον ΝΟΧ ανέρχεται στα 10 χρυσά, 3 ασημένια και 11 χάλκινα μετάλλια.\nΑναλυτικότερα, οι επιδόσεις του Ναυτικού Ομίλου Χανίων μετά και την δεύτερη μέρα του πρωταθλήματος είναι οι εξής:\n• Χατζηδάκης Βασίλειος 100μ. επιφάνειας παίδων 00:39.32\n• Ρημαντωνάκης Κωνσταντίνος, Ανδριανός Ιωάννης, Σκυλουράκης Εμμανουήλ, Λιόλιος Εμμανουήλ 4×100μ. επιφάνειας παμπαίδων Α 03:26.60\n• Λιόλιος Εμμανουήλ, Σκυλουράκης Εμμανουήλ, Ανδριανός Ιωάννης, Ρημαντωνάκης Κωνσταντίνος 4×200μ. επιφάνειας παμπαίδων Α 07:58.89\n• Χίνος Ιάσων 1500μ. επιφάνειας παίδων 13:43.67\n• Χατζηπλή Ευαγγελία 100μ. επιφάνειας προαγωνιστική κορίτσια 00:51.45\n• Ρημαντωνάκης Κωνσταντίνος 100μ. διπλά πέδιλα παμπαίδων B 00:54.54\n• Μποτωνάκη Αννα, Βροντάκη Ηλιάνα, Κογιαννάκη Κωνσταντίνα, Μπαλολάκη Μιχαέλα 4×200μ. επιφάνειας παγκορασίδων Α 07:45.68\n• Τρουλλινός Νικόλαος 200μ. διπλά πέδιλα ανδρών 01:43.10\n• Κελαϊδής Ανδρέας 100μ. Υ/Β εφήβων 00:37.80\n• Σκυλουράκης Εμμανουήλ 100μ. επιφάνειας παμπαίδων B 00:54.39\n• Χατζηδάκης Βασίλειος, Λεδάκη Ελευθερία, Σκυλουράκη Χριστίνα-Ιωάννα, Λεδάκης Κωνσταντίνος 4×100μ. διπλά πέδιλα mixed παίδων – κορασίδων 03:29.70\n• Κληματσάκη Αικατερίνη, Ανδριανού Σελίνα-Αγάπη, Καυκαλάκη Ειρήνη, Κατερινάκη Αικατερίνη 4×200μ. επιφάνειας νεανίδων 07:08.08\n• Μπαλολάκη Μιχαέλα, Κογιαννάκη Κωνσταντίνα, Βροντάκη Ηλιάνα, Φραγκιαδάκη Δέσποινα 4×100μ. επιφάνειας παγκορασίδων Α 03:29.44\n• Παπαγιαννάκης Εμμανουήλ, Κελαϊδής Ανδρέας, Χατζηπλής Βασίλειος, Χίνος Ιάσων 4×200μ. επιφάνειας εφήβων 06:30.11\n• Γερουλάκης Ιωάννης 100μ. επιφάνειας προαγωνιστική αγόρια 00:58.24\n• Ριτζάκη Ευαγγελία 200μ. επιφάνειας γυναικών 01:40.45\n• Κρητικάκη Νικολέτα 100μ. Υ/Β γυναικών 00:45.24\n• Κατερινάκη Αικατερίνη 200μ. επιφάνειας νεανίδων 01:42.04\n• Ριτζάκη Ιωάννα 1500μ. επιφάνειας κορασίδων 15:58.17\n• Κογιαννάκη Κωνσταντίνα 100μ. επιφάνειας παγκορασίδων Β 00:52.40\n• Τρουλλινός Νικόλαος, Ριτζάκη Ευαγγελία, Κατερινάκη Αικατερίνη, Κούτρης Αστέριος 4×50μ. επιφανεια mixed ανδρών – γυναικών 01:15.73\n• Παπαγιαννάκης Εμμανουήλ 200μ. επιφάνειας εφήβων 01:32.29\n• Λιόλιος Ιωάννης 100μ. επιφάνειας προαγωνιστική αγόρια 00:59.62\n• Χατζηδάκη Ελευθερία 100μ. επιφάνειας προαγωνιστική κορίτσια 00:56.60\n• Παπασίμος Δημήτριος 200μ. διπλά πέδιλα εφήβων 01:44.94\n• Ανδριανός Ιωάννης 100μ. επιφάνειας παμπαίδων Α 00:53.21\n• Μπαλολάκη Μιχαέλα 100μ. επιφάνειας παγκορασίδων Α 00:50.64\n• Γκεσούλης Δημήτριος 100μ. επιφάνειας παμπαίδων B 00:56.80 2\n• Γιανναράκη Ευαγγελία 100μ. επιφάνειας προαγωνιστική κορίτσια 00:58.79\n• Ρινακάκης Μάριος-Στέργιος 100μ. επιφάνειας παίδων 00:44.13\n• Καρτσωνάκης Βασίλειος 100μ. διπλά πέδιλα παίδων 00:52.43\n• Βροντάκη Ηλιάνα 100μ. επιφάνειας παγκορασίδων Α 00:51.70\n• Χατζηπλής Βασίλειος 200μ. επιφάνειας εφήβων 01:35.72\n• Ανδριανού Σελίνα-Αγάπη 200μ. διπλά πέδιλα νεανίδων 02:00.47\n• Φραντζεσκάκη Ελισάβετ 100μ. διπλά πέδιλα προαγωνιστική κορίτσια 01:11.40\n• Χίνος Παντελεήμων 200μ. επιφάνειας εφήβων 01:36.79\n• Κούτρης Αστέριος 100μ. Υ/Β εφήβων 00:40.74\n• Γερουλάκης Ιωάννης 100μ. διπλά πέδιλα προαγωνιστική αγόρια 01:07.70\n• Καρτσωνάκη Μαριλένα 100μ. διπλά πέδιλα παγκορασίδων Β 01:09.75\n• Φραντζεσκάκη Ελισάβετ 100μ. επιφάνειας προαγωνιστική κορίτσια 00:59.76\n• Χατζηπλής Βασίλειος 100μ. Υ/Β εφήβων 00:42.73\n• Μποφίλης Θεόδωρος-Αντώνιος 200μ. επιφάνειας εφήβων 01:43.52\n• Μποτωνάκη Αννα 100μ. επιφάνειας παγκορασίδων Α 00:52.86\n• Καρτσωνάκη Μαριλένα 100μ. επιφάνειας παγκορασίδων Β 00:59.32\n• Γιανναράκη Ευαγγελία 100μ. διπλά πέδιλα προαγωνιστική κορίτσια 01:13.11\n• Χίνος Κυριάκος 100μ. επιφάνειας προαγωνιστική αγόρια 01:11.92\n• Καπής Ευτύχιος 100μ. επιφάνειας παίδων 00:48.50\n• Ναναδάκης Παύλος 100μ. επιφάνειας προαγωνιστική αγόρια 01:17.75\n• Φραγκιαδάκη Δέσποινα 100μ. επιφάνειας παγκορασίδων Α 00:53.21\n• Παπαδοπούλου Μαρία Αννα 100μ. επιφάνειας παγκορασίδων Β 01:00.25\n• Μπασιά Στεφανία 100μ. επιφάνειας προαγωνιστική κορίτσια 01:04.09\n• Σόρκος Κίμων Ιωάννης 100μ. επιφάνειας παίδων 00:50.13\n• Ρημαντωνάκης Ιωάννης 200μ. διπλά πέδιλα εφήβων 01:53.70\n• Λεδάκη Ελευθερία 100μ. επιφάνειας κορασίδων 00:52.94\n• Καλλιτσάκη Μαριλένα 100μ. επιφάνειας κορασίδων 00:57.41\nΚυριακή, 14 Ιουλίου 2019, 19:56


MA in TESOL (Teaching English to Speakers of Other Languages) - usdl\nΜεταπτυχιακό Δίπλωμα στη Διδασκαλία της Αγγλικής ως Ξένης Γλώσσας\nΤα Αγγλικά είναι πλέον η γλώσσα επικοινωνίας σε διεθνές επίπεδο και η ζήτηση για επαγγελματίες στη Διδασκαλία της Αγγλικής σε Ομιλητές Άλλων Γλωσσών (TESOL/Teaching English to Speakers of Other Languages) έχει αυξηθεί πολύ. Το πρωτοποριακό μεταπτυχιακό πρόγραμμα, TESOL, έχει αναπτυχθεί από μια μεγάλη ομάδα ειδικών στο χώρο της εκπαίδευσης, με σκοπό να προετοιμάζει φοιτητές και εκπαιδευτικούς για καριέρα σε διεθνές επίπεδο, είτε ως καθηγητές Αγγλικών, είτε ως σχεδιαστές αναλυτικών προγραμμάτων της Αγγλικής γλώσσας (course developers). Το πρόγραμμα απευθύνεται σε άτομα που έχουν αρκετή ή ακόμη και περιορισμένη εμπειρία στη διδασκαλία και επιθυμούν να αποκτήσουν ένα σημαντικό επιπρόσθετο προσόν στην επαγγελματική τους σταδιοδρομία στο χώρο της διδασκαλίας της Αγγλικής ως δεύτερης/ξένης γλώσσας.\nΟι συμμετέχοντες καταπιάνονται με πρακτικά θέματα που τους βοηθούν να αναπτύξουν σταθερά τις διδακτικές τους δεξιότητες. Επίσης, μελετούν ένα ευρύ φάσμα γλωσσικών, πολιτιστικών και παιδαγωγικών θεμάτων μέσω θεωρητικών αλλά και πρακτικών προσεγγίσεων, οι οποίες οδηγούν στην αποτελεσματική διδασκαλία. Οι απόφοιτοι του προγράμματος θα είναι σε θέση να σχεδιάζουν, να αξιολογούν, να αναπτύσσουν και να εφαρμόζουν μαθήματα και εκπαιδευτικό υλικό στο χώρο της διδασκαλίας των Αγγλικών. Επιπρόσθετα, θα μπορούν να αναπτύσσουν και να αξιολογούν αναλυτικά προγράμματα για τα Αγγλικά καθώς και να εφαρμόζουν νέες επαγγελματικές προσεγγίσεις και πρακτικές στο χώρο αυτό.\nΗ γλώσσα διδασκαλίας είναι η αγγλική. Το πρόγραμμα στελεχώνεται από μία πολυπολιτισμική ομάδα εγνωσμένου κύρους ακαδημαϊκών με υψηλότατου επιπέδου ακαδημαϊκά προσόντα και μακρόχρονη εμπειρία στο χώρο της εκπαίδευσης. Όλοι τους είναι κάτοχοι διδακτορικού διπλώματος από γνωστά πανεπιστήμια της Ευρώπης και είναι δραστήριοι στο χώρο της έρευνας. Επίσης, είναι αφοσιωμένοι όχι μόνο στην έρευνα και διδασκαλία, αλλά και στη στήριξη των φοιτητών τους, ούτως ώστε αυτοί να αξιοποιήσουν στο έπακρο τις μαθησιακές τους ικανότητες και να προετοιμαστούν κατάλληλα για την αγορά εργασίας ή για περαιτέρω σπουδές.\nΤο πρόγραμμα συμπεριλαμβάνει, εκτός από τα υποχρεωτικά μαθήματα, και μια σειρά επιλεγόμενων μαθημάτων που ανταποκρίνονται στις νέες τάσεις και ανάγκες της σύγχρονης εκπαιδευτικής πραγματικότητας όπως είναι η Χρήση της Εκπαιδευτικής Τεχνολογίας στη Διδασκαλία της Αγγλικής Γλώσσας, η Διδασκαλία της Αγγλικής Γλώσσας σε Παιδιά, η Διδασκαλία της Αγγλικής Γλώσσας για Ειδικούς Σκοπούς, η Συνδυασμένη Εκμάθηση Περιεχομένου και Γλώσσας (μέθοδος CLIL), η Διδασκαλία της Γραμματικής, Κοινωνικοπολιτισμικές Προσεγγίσεις στη Διδασκαλία της Αγγλικής Γλώσσας, Επιμόρφωση Καθηγητών, και η Διγλωσσία στο Μάθημα Ξένων Γλωσσών.\nΑποτελείται από 9 μαθήματα ή 7 μαθήματα και τη Μεταπτυχιακή Εργασία/90 ΕCTS. Μπορεί να ολοκληρωθεί είτε στη βάση πλήρους φοίτησης διάρκειας 16 μηνών (επιλέγοντας 3 μαθήματα το τετράμηνο), είτε στη βάση μερικής φοίτησης επιλέγοντας από ένα (1) έως και τρία (3) μαθήματα χωρίς να ξεπερνά τις 10 διδακτικές μονάδες (10 credits/30 ECTS) το τετράμηνο. Η φοίτηση κατά τα Θερινά τετράμηνα δεν πρέπει να υπερβαίνει τα 15 ECTS συνολικά. Η ελάχιστη χρονική διάρκεια του προγράμματος είναι 16 μήνες και η μέγιστη τρία (3) έτη.\nH φυσική παρουσία του φοιτητή απαιτείται μόνο στις τελικές εξετάσεις των μαθημάτων στο τέλος του τετραμήνου, οι οποίες πραγραματοποιούνται σε εξεταστικά κέντρα στην Ελλάδα ή στην Κύπρο, στην έδρα του Πανεπιστημίου Λευκωσίας.\nMA in TESOL Teaching Enlgish to Speakers of Other Languages (Distance Learning)\nMajor Core Requirements (40 Credits)\nCourse Id Title CREDITS ECTS\nTESL – 500DL Exploring Language for TESOL 3 10\nTESL – 505DL Second Language Acquisition 3 10\nTESL – 510DL Language Teaching Methodology and Course Design 3 10\nTESL – 515DL Language Skills and Materials Development 3 10\nMajor Electives (students choose 50 credits)\nTESL – 521DL Teaching English to Young Learners 3 10\nTESL – 522DL Teaching English for Specific Purposes 3 10\nTESL – 523DL Teaching Grammar 3 10\nTESL – 531DL Bilingualism in the Foreign Language Classroom 3 10\nTESL – 532DL Sociocultural Perspectives in TESOL 3 10\nTESL – 541DL Educational Technology in TESOL 3 10\nTESL – 542DL Content and Language Integrated Learning (CLIL) 3 10\nTESL – 550DL Teacher Education in TESOL 3 10\nTESL – 590DL Research Methods in TESOL 3 10\nTESL – 595DL * Thesis 6 20\nTOTAL 27 90\n*Students who take TESL-595DL (Thesis) must also take TESL-590DL (Research Methods in TESOL)\nΚατεβάστε το PDF του μεταπτυχιακού προγράμματος\nΓια περισσότερες πληροφορίες των μεταπτυχιακών προγραμμάτων, παρακαλούμε μη διστάσετε να επικοινωνήσετε με το:\nΤΜΗΜΑ ΔΙΕΚΠΕΡΑΙΩΣΗΣ ΑΙΤΗΣΕΩΝ ΠΑΝΕΠΙΣΤΗΜΙΟΥ ΛΕΥΚΩΣΙΑΣ\nΤΗΛ. 210 300 30 90, (Αστική Χρέωση) e-mail: info@usdl.gr


ΘΕΡΑΠΕΥΤΗΡΙΟΝ Η ΕΛΛΑΣ - Newsplanet09\nHome / ΕΛΛΑΣ / ΘΕΡΑΠΕΥΤΗΡΙΟΝ Η ΕΛΛΑΣ\nNATAGRIN 4/01/2021 10:02:00 μ.μ. 0\nΕθνική Ηλιοφάνεια εις τούς 04°C παρά τάς Ουψάλας, τήν παλαιάν πρωτεύουσαν της Σκανδιναυϊκής. Τής Svea Rike.\nΗ Ελλάς, ο Φωτεινός Βράχος, το Αιγαίον, εδώ καί 95 χιλιάδες έτη έχει διατηρήσει τήν Ανθρώπινη ζωή επί τής Γής. Από τότε πού σταδιακώς επάγωσεν όλος ο πλανήτης καί έως ότου λυώσουν καί οι τελευταίοι πάγοι εν Ευρώπη καί Ασία, Ζωή καί Πολιτεία περιφέροντο εις τήν παράλληλον τής Μεσογείου. Η μεγάλη εκείνη αναταραχή, πρό 17 χιλιάδες έτη ωνομάσθη Κατακλυσμός τού Δαρδάνου. Πλείστα στοιχεία αναφέρονται καί τό βιβλίον ΙΕΡΑ ΕΛΕΥΣΙΣ, τού Αναστασίου Στάμου.\nΗ Μορφολογία, λοιπόν τού εδάφους καί τό κλίμα συνετέλεσαν εις τήν συνέχειαν τής Πολιτείας τού Ανθρώπου τής Πίνδου (Άρης Πουλιανός), ο οποίος ωνομάσθη Αιγαίος καί μετέπειτα Πελασγός Άνθρωπος. Ζωή καί Πολιτεία εκατοντάδων χιλιάδων, όσον καί εκατομμυρίων ετών.\nΟ ίδιος Άνθρωπος πρό 11 χιλιάδων ετών ετιμήθη μέ τό όνομα Έλλην, από τόν Βασιλέα, υιόν τού Δευκαλίωνος καί τής Πύρρας. Ευτυχώς διετηρήθησαν χιλιάδες κείμενα παρά τόν εμπρησμόν τής Μεγάλης καί Ιεράς Βιβλιοθήκης τής Αλεξανδρείας από τούς ισλαμιστάς καί άλλους παράξενους περί τό 642 μεχ.\nΠληθώρα δέ Αντιγράφων εκείνων τών βιβλίων θεωρείται ότι συντηρούνται είς τά υπόγεια τού Αυτοκρατορικού Παλατιού τής Ρώμης. Αλλά καί εις τά θεμέλια τών αρχαίων πόλεων τών Αθηνών. Τό Ανάκτορον τού Λατίου, τών Ελλήνων Ρωμαίων, ΕΚΛΑΠΗ υπό τού Επισκόπου τής Ρώμης, τών Χριστών Ιανών περί τό 750 μεχ, μέ ψευδεπίγραφον, πλαστόν δωρητήριον (γράφει ότι ο Βασιλεύς-Αυτοκράτωρ Κων/νος εδώρησεν τό ανάκτορον εις τήν Επισκοπήν τής Ρώμης περί τό 330 μεχ).\nΠράγμα τό οποίον ουδέποτε έγινε. Άρα τό Ανάκτορον τής Ρώμης, τό Βατικανόν, είναι όλων τών Πανελλήνων. Αι μεγαλουπόλεις, εν συνεχεία, όπως έχομεν διαβάσει εις τήν Ιστορίαν, περιετειχίζοντο. Ρώμη, Βυζάντιον ή Κωσταντινούπολις ή Πόλιν, Αλεξάνδρεια, Ιερά Σόλυμα (ΙερουΣαλήμ), Κόρινθος, Νίκαια, Σμύρνη, κλπ. Συνέπεια αυτού, ήτο καί η επωνομασία τής πόλεως υπό τών βαρβάρων μετά τήν Άλωσιν ως Ισ-Νίκ, Ισ-(σ)μίρ, Ισ-ταμπουλ (Κων/Πόλις), Ισ-κανταρία (Αλεξάνδρεια). κλπ Τό Εις > πρός εκπόρθησιν, εκπορθείται. Τό πλέον χαρακτηριστικόν, όμως τής Αιγαίας Γής, Ελλάς καί Ιταλία πρός δυσμάς, Μικρά Ασία καί Κύπρος ανατολικώς υπήρξεν εις τόν αρχαίον καθ΄ημάς κόσμον ότι είχεν αναδειχθεί ως ΘΕΡΑΠΕΥΤΗΡΙΟΝ. Ήρχοντο βασιλείς, πρίγκηπες καί πάμπλουτοι διά να θεραπευτούν φέροντες αμύθητον πλούτον. Καί όντως εις τήν ευρυτέραν περιοχήν πέριξ τού Αιγαίου εβλάστηζαν βότανα, έρρεαν ιαματικαί πηγαί καί εκαλλιεργούντο αι επιστήμαι εις τά πρωτόγνωρα Πανεπιστήμια. Πολλαί δέ τέχναι επιμελούνται ακόμη καί σήμερον εντός τής οικογενείας. Ως εκ τούτου, η ΕΥΘΥΝΗ, όλων μας, όλων τών Φιλογενών, τών Ελλήνων τό γένος είναι τεράστια. Ποίοι θά φροντίσουν τήν Φύσιν ή ποίοι θά μεριμνήσουν διά τά ιαματικά λουτρά; Ποίοι θά φυλλάξουν τά σύνορα τής χώρας καί ποίοι θά αναδείξουν τήν οικουμενικήν διάστασιν τής Ελληνικής Πολιτείας; Πότε θά επιστραφούν τά κλεμμένα Ελγίνια ή οι 400.000 πάπυροι τού Αρτεμισίου, κλπ όταν κυβερνήσεις καί «πολιτικοί» αδιαφορούν; Γιώργος Ρωμανός: Ταύτιση του χάρτη Μπάιντεν με όσα καταπατά η Τουρκία. Το σχέδιο των ΗΠΑ. Η Χάγη https://www.youtube.com/watch?v=rAjfGZWZewY Τέλος είναι ανεπίτρεπτη η εντατική καλλιέργεια τής γής όπως καί η εγκατάλειψις.\nΟ δέ εμπρησμός τών δασών πρέπει νά θεωρείται ως τό ΜΕΓΙΣΤΟΝ ΚΑΚΟΥΡΓΗΜΑ είτε Προδοσία. Η Νέα Πορεία τής Ελλάδος θέλει Επανάστασιν, Αρετήν καί Τόλμην!


STILIDA NEWS: Κούβα ή Ελλάδα; Εσείς πού θα θέλατε να ζούσατε τον καιρό της πανδημίας; (VIDEO)\nΜια χώρα που έχει παρόμοιο πληθυσμό με τον δικό μας αλλά είχε συνολικά σε όλη την πανδημία όσα θύματα έχει η Ελλάδα σε 36 ώρες. Το ερώτημα είναι ρητορικό αλλά αυτονόητο. Εσείς πού θα προτιμούσατε να ζείτε εν μέσω πανδημίας; Η απάντηση στο βίντεο των Χρήστου Αβραμίδη και Αλέξανδρου Λιτσαρδάκη για το Infowar.\nΕτικέτες: Ελλάδα , Κούβα , πανδημία


Κεραυνός-Remedica ΕΝΠ 77-47: Εύκολη νίκη και στο δεύτερο φιλικό - Triponta.com.cy\nΣόκαρε τη Ζαλγκίρις η Λιετκαμπέλις, με σούπερ Βινάλες!\nΚεραυνός-Remedica ΕΝΠ 77-47: Εύκολη νίκη και στο δεύτερο φιλικό\nΔεύτερη φιλική νίκη για τον Κεραυνό, σε διάστημα δύο ημερών, αυτή τη φορά απέναντι στη Remedica ΕΝΠ. Οι ερυθροκίτρινοι πήραν εύκολα τη νίκη με 77-47. Χωρίς τον Αχμάντ Ρόρι αγωνίστηκαν οι γηπεδούχοι, ο οποίος έπαθε διάστρεμμα στο χθεσινό φιλικό με την Ομόνοια, ενώ και ο Κινγκ έπαιξε λίγο.\nΚαι στο δεύτερο φιλικό προετοιμασίας ο Κεραυνός μπήκε μουδιασμένα στο παρκέ, με την Ένωση να παίρνει προβάδισμα χάρη στους πόντους των Ρόμπινσον και Ίνγκραμ. Η ομάδα του Παραλιμνίου συνέχισε να είναι μπροστά στο σκορ για μεγάλο μέρος του πρώτου ημιχρόνου, εκμεταλλευόμενη τον έλεγχο των ριμπάουντ και των αιφνιδιασμών.\nΣταδιακά ο Κεραυνός ανέβασε απόδοση, ισορρόπησε το παιχνίδι, ενώ στο τέλος του ημιχρόνου κατάφερε να πάρει το προβάδισμα χάρη στις καλές του άμυνες. Με τον Στυλιανού να πετυχαίνει συνεχόμενους πόντους, ο Κεραυνός έκλεισε το ημίχρονο στο +3 (33-30).\nΣτο τρίτο δεκάλεπτο ο Κεραυνός έβρισκε πιο εύκολα δρόμο προς το καλάθι του Παραλιμνίου και ανέβαζε τη διαφορά, συνεχίζοντας την καλή του άμυνα. Δέχτηκε μόλις 9 πόντους σε αυτό το διάστημα, ενώ πέτυχε 23, με αποτέλεσμα να κλείσει το δεκάλεπτο με 56-39.\nΟι γηπεδούχοι δεν μείωσαν την ένταση, αφού κράτησαν την Ένωση άποντη για περισσότερο από 5 λεπτά, στην τελευταία περίοδο. Έτσι έφτασε στο τελικό 77-47.\nΠρώτος σκόρερ για τους νικητές ο Σάιμον Μιχάηλ με 16 πόντους (4 τρίποντα). Τον ακολούθησε ο Νίκος Στυλιανού με άλλους 14.\nΓια την Ένωση πρώτοι σκόρερ ήταν οι Μιχάλης Κουμής και Ντάλαν Ίνγκραμ που είχαν από 10 πόντους.\nΤα δεκάλεπτα: 13-18, 33-30, 56-39, 77-47.\nΚεραυνός (Χρ. Λειβαδιώτης): Μιχάηλ 16 (4), Κινγκ 2, Στυλιανού 14 (2), Λιασίδης, Παπαδημητρίου, Θεοχαρίδης 2, Ροζέλ 12 (2), Χαντ 13 (3), Κορωνίδης 6 (2), Γουίλιαμσον 12.\nRemedica ΕΝΠ (Μιχ. Κακιούζης): Αντωνίου, Χαραλάμπους 3 (1), Ζαρτηλας, Κουμής 10, Στάκεϊ 4, Σολωμού 9, Ίνγκραμ 10 (2), Παπαδόπουλος 2, Ρόμπινσον 7, Πυρίλλης 2.\nΕΚΑ ΑΕΛ: Ανακοίνωση συμφωνίας με Φέργκιουσον, Γκάντια-Ρόσα...\nΤουρνουά «Δώρος Ισαάκ» Remedica ΕΝΠ-Πετρολίνα ΑΕΚ 88-59:...\nΤουρνουά «Δώρος Ισαάκ» Ομόνοια-ΕΘΑ 71-49: Επιβλητικοί οι...\nΟΠΑΠ BASKET LEAGUE Antonis Katsaros - 27/09/2020 0\nΕΥΡΩΠΗ Τρίποντα Team - 27/09/2020 0\nΟ πρώην παίκτης της Πετρολίνα ΑΕΚ και του Δημήτρη Κουκούρη, Κάιλ Βινάλες, ήταν ο πρωταγωνιστής της νίκης της Λιετκαμπέλις επί της Ζαλγκίρις...


Το λογισμικό SetPoint™ σάς επιτρέπει να προσαρμόζετε τα κουμπιά του ποντικιού, τα πλήκτρα F του πληκτρολογίου και τα πλήκτρα συντόμευσης. Χρησιμοποιήστε το SetPoint, για να ελέγξετε τις ταχύτητες παρακολούθησης και να διαμορφώσετε άλλες ρυθμίσεις ειδικά για τη συσκευή. Μπορεί να σας ειδοποιεί επίσης σχετικά με την κατάσταση της μπαταρίας της συσκευής, καθώς και για το αν είναι ενεργοποιημένα τα πλήκτρα Caps Lock και Num Lock.\nΠότε συνιστάται να εγκαταστήσετε το SetPoint\nΓια να αντιστοιχίσετε διάφορες λειτουργίες στα κουμπιά του ποντικιού ή στα πλήκτρα F και στα πλήκτρα συντόμευσης του πληκτρολογίου.\nΑν το ποντίκι σας έχει περισσότερα από 5 κουμπιά.\nΤα Windows διαθέτουν ενσωματωμένη υποστήριξη για ποντίκια με πέντε κουμπιά, αλλά αν το ποντίκι σας έχει περισσότερα από πέντε κουμπιά, τότε θα πρέπει να εγκαταστήσετε το SetPoint για την υποστήριξη των επιπλέον κουμπιών.*\n* Αν το ποντίκι σας είναι ποντίκι για παιχνίδια Logitech G-Series, τότε θα πρέπει να εγκαταστήσετε το λογισμικό Logitech Gaming Software (LGS) αντί για το SetPoint.\nΑν το ποντίκι σας διαθέτει ένα ροδάκι με δυνατότητα κύλισης και θέλετε να το χρησιμοποιήσετε για κύλιση προς τα αριστερά και τα δεξιά, στις τυπικές εφαρμογές επιφάνειας εργασίας των Windows, όπως το Microsoft Excel.\nΓια να αντιστοιχίσετε συντομεύσεις για κοινές λειτουργίες των Windows* 8 στα πλήκτρα F του πληκτρολογίου σας.\nΠότε δεν χρειάζεστε το SetPoint\nΤο SetPoint δεν είναι απαραίτητο για τις ακόλουθες λειτουργίες ποντικιού που είναι ενσωματωμένες στα Windows® 8:\nΚουμπιά μετακίνησης πίσω/εμπρός για περιήγηση στις ιστοσελίδες\n* Αν θέλετε να αντιστοιχίσετε άλλες λειτουργίες στα κουμπιά του ποντικιού σας, τότε μπορείτε να χρησιμοποιήσετε το SetPoint για να αλλάξετε τη λειτουργία τους.\n** Επίσης, αν το ποντίκι σας έχει ροδάκι με δυνατότητα κύλισης, θα λειτουργεί στις περισσότερες εφαρμογές στυλ Windows 8, αλλά θα χρειαστείτε το SetPoint αν θέλετε να κάνετε οριζόντια κύλιση στις τυπικές εφαρμογές επιφάνειας εργασίας των Windows.\nΛειτουργίες μόνο για Windows 8\nΟθόνη Έναρξης: Όταν η οθόνη Έναρξης αντιστοιχιστεί σε ένα κουμπί ποντικιού ή πλήκτρο πληκτρολογίου και το πατήσετε, θα μεταβείτε απευθείας στην οθόνη Έναρξης. Αν το πατήσετε ξανά, θα μεταφερθείτε στην προηγούμενη θέση.\nΕμφάνιση επιφάνειας εργασίας: Σας μεταφέρει στην επιφάνεια εργασίας, στα Windows 8. Ελαχιστοποιεί τα παράθυρα ανοικτών εφαρμογών στα Windows 7.\nΕναλλαγή εφαρμογών: Αυτή η λειτουργία, με κάθε πάτημα κουμπιού, μεταβαίνει ξεχωριστά στις ανοικτές εφαρμογές.\nΣύμβολα: Ανοίγει τη γραμμή συμβόλων των Windows 8.\nΓραμμή εφαρμογών: Ανοίγει τη γραμμή εφαρμογών στις εφαρμογές στυλ των Windows 8.\nΛήψη του SetPoint


Monday, 03 September 2012 11:44\nΗ σεξουαλική μας επιθυμία κάποιες φορές θέλει να εκφραστεί μέσα στο υγρό στοιχείο. Αν, λοιπόν το πλάτσα-πλούτσα σου ανεβάζει τη λίμπιντο, το νου σου.\nΝα ξέρεις ότι το νερό της θάλασσας ή της πισίνας περιέχει μικροοργανισμούς που κατά την επαφή φτάνουν αρκετά βαθιά στον κόλπο και κάποιες φορές αποτελούν αιτία για κολπίτιδες και σαλπιγγίτιδες.\nΕπίσης,η δυσκολία της χρήσης προφυλακτικού μέσα στο νερό κάνει αυτήν την κατά τα άλλα συναρπαστική εμπειρία ακόμα πιο 'επικίνδυνη'.\nΠόσο ασφαλές μπορεί να είναι το σεξ στο νερό για να μην βρεθούμε προ εκπλήξεων;\nΧαλαρώστε,όμως ,όλα μπορούν να γίνουν αρκεί να προσέξουμε. Με την χρήση πάντα του προφυλακτικού, ιδίως στη περίπτωση των περιστασιακών σχέσεων, καλό είναι να τοποθετείται έξω από το νερό, ώστε να εφαρμόζεται σωστά και στην συνέχεια για να διατηρείται στην θέση του, με τα δάχτυλα πάνω στο πέος καθ’ όλη την διάρκεια της επαφής.\nΑφού λοιπόν αποκλείσαμε την περίπτωση των σεξουαλικά μεταδιδόμενων νοσημάτων, ας αφεθούμε στις συνθήκες χαλάρωσης που επικρατούν στις καλοκαιρινές μας διακοπές και ας απολαύσουμε νέα ερωτικά παιχνίδια χωρίς κινδύνους.\n*Μόνο οι γυναίκες που παρουσιάζουν κολεόσπασμο είναι δυνατό να κολλήσουν με τον παρτενέρ τους. Και δεν εννοώ να κολλήσουν συναισθηματικά αλλά σωματικά (σαν σιαμαία). Για το λόγο αυτόν, αν παρουσιαστεί πόνος κατά την επαφή, διακόψτε πάραυτα.\nMore in this category: « Βαθύς ερωτισμός με τάντρα σεξ Είναι επικίνδυνο το σεξ στην παραλία; »\n02 Apr 2014 Hits:1323\n03 Sep 2012 Hits:2780


ΕΔΔΑ Ilnseher κ. Γερμανίας: Προληπτική επιβολή προσωρινής κράτησης ΕΔΔΑ Ilnseher κ. Γερμανίας: Προληπτική επιβολή προσωρινής κράτησης\nMarch 30, 2019: Νομολογία ΕΔΔΑ & Ποινικό Δίκαιο\nΠοινικό Δίκαιο / Νομολογία ΕΔΔΑ / ΕΔΔΑ Ilnseher κ. Γερμανίας: Προληπτική επιβολή προσωρινής κράτησης\ne-ΘΕΜΙΣ | March 30, 2019\nΟ προσφεύγων τελεί υπό προσωρινή κράτηση από το 2008, έτος κατά το οποίο ολοκληρώθηκε η έκτιση της δεκαετούς κάθειρξης εις βάρος του, επιβληθείσα από το δικαστήριο ανηλίκων για το αδίκημα της ανθρωποκτονίας. Η συνέχιση της κράτησης αποφασίστηκε κατόπιν δικαστικής εντολής, βάσει ψυχιατρικής εκτίμησης, σύμφωνα με την οποία υπήρχε μεγάλος κίνδυνος εκ νέου τέλεσης των αδικημάτων.\nΟ προσφεύγων παραπονέθηκε ότι η αναδρομική προληπτική κράτηση παραβίασε το δικαίωμα του στην ελευθερία και στη μη επιβολή αυστηρότερης ποινής από εκείνη που ίσχυε κατά τη στιγμή τέλεσης του αδικήματος.\nΑρχικά, το Δικαστήριο διαπίστωσε πως η προληπτική κράτηση μπορούσε να δικαιολογηθεί μόνο με βάση το άρθρο 5§1, περ. ε. Συγκεκριμένα, με βάση δύο ιατρικές γνωματεύσεις, κρίθηκε πως ο προσφεύγων πάσχει από σοβαρή ψυχιατρική διαταραχή, η οποία απαιτεί ολοκληρωμένη θεραπεία, παρεχόμενη σε ειδικό σωφρονιστικό κατάστημα ή σε ψυχιατρική κλινική. Συνεπώς, κατά την κρίση του Δικαστηρίου η εν λόγω διάγνωση αντιστοιχεί σε ψυχική διαταραχή υπό τους όρους του άρθρου 5§1 ε, δικαιολογώντας τον υποχρεωτικό περιορισμό. Επιπλέον, στον προσφεύγοντα προσφέρθηκε το κατάλληλο θεραπευτικό περιβάλλον, ενώ σε περίπτωση που δεν βρίσκονταν υπό κράτηση υπήρχε μεγάλος κίνδυνος τέλεσης νέου εγκλήματος. Επιπροσθέτως, κρίθηκε ότι η κράτηση του ήταν απαραίτητη, δεδομένου ότι μέτρα λιγότερο αυστηρά δε θα επαρκούσαν για την προστασία του ιδιωτικού και δημοσίου συμφέροντος. Συνεπώς, δεν υπήρξε παραβίαση του άρθρου 5§1.\nΣτη συνέχεια, το Δικαστήριο διευκρίνισε ότι η «συνηθισμένη» προληπτική κράτηση που δεν εκτελείται με σκοπό την αντιμετώπιση της ψυχικής διαταραχής του κρατούμενου εξακολουθεί να συνιστά ποινή για τους σκοπούς του άρθρου 7 § 1. Το Δικαστήριο σημείωσε ότι οι γερμανικές αρχές έχουν λάβει ουσιαστικά μέτρα για τη βελτίωση των συνθηκών προσωρινής κράτησης. Παρατήρησε επίσης ότι, σύμφωνα με το εσωτερικό δίκαιο, νέα προληπτική κράτηση μπορούσε να διαταχθεί μόνο υπό τη νέα και πρόσθετη προϋπόθεση ότι ο αιτών βρέθηκε να πάσχει από ψυχική διαταραχή. Επιπλέον, σημαντικό ρόλο διαδραμάτισε το γεγονός ότι κατά τη διάρκεια της κράτησης δόθηκε έμφαση στην ιατρική και θεραπευτική φροντίδα του κρατουμένου. Το γεγονός αυτό άλλαξε τη φύση και το σκοπό της κράτησης, μετατρέποντας την σε ένα μέτρο επικεντρωμένο στην ιατρική και θεραπευτική αντιμετώπιση ατόμων με ιστορικό τέλεσης εγκλημάτων. Το τιμωρητικό στοιχείο της προληπτικής κράτησης και η σύνδεσή με το αδίκημα που διέπραξε ο προσφεύγων απαλείφθηκε σε τέτοιο βαθμό, ώστε το εν λόγω μέτρο να μην αποτελεί πλέον ποινή. Κατά συνέπεια, το Δικαστήριο διαπίστωσε ότι η προληπτική κράτηση διατάχθηκε λόγω και ενόψει της ανάγκης να αντιμετωπιστεί η ψυχική του διαταραχή. Ως εκ τούτου, οι επόμενες αποφάσεις προληπτικής κράτησης δεν μπορούσαν να θεωρηθούν ως “ποινές” κατά την έννοια του άρθρου 7 § 1. Συνεπώς, δεν υπήρξε παραβίαση του εν λόγω άρθρου.\nΤο τιμωρητικό στοιχείο της προληπτικής κράτησης και η σύνδεσή με το αδίκημα που διέπραξε ο προσφεύγων απαλείφθηκε σε τέτοιο βαθμό, ώστε το εν λόγω μέτρο να μην αποτελεί πλέον ποινή.


«Έφυγε» από τη ζωή ετών ο ευεργέτης των Ενόπλων Δυνάμεων, Ιάκωβος Τσούνης - Ελλάδα - Νέα Κρήτη\nΣωκ. Βαρδάκης: «Ο κ. Χατζηδάκης δεν είναι μόνο αδιάβαστος, αλλά και επικίνδυνος για τον κόσμο της εργασίας» ΗΡΑΚΛΕΙΟ\nΦαρμακεία Ηρακλείου: Ποια εφημερεύουν τις ερχόμενες εβδομάδες\n"Άναψε πράσινο" για να ανοίξουν στις 17 Μαϊου οι ακαδημίες ΑΘΛΗΤΙΣΜΟΣ\n"Πόλεμος ανακοινώσεων" από Παναθηναϊκό-Προμηθέα, πρότειναν ΣΕΦ για τον τελικό οι "πράσινοι"\nΝέα Σμύρνη: Δίωξη για προσβολή της γενετήσιας αξιοπρέπειας στον νεαρό ΕΛΛΑΔΑ\nΔ. Μιχαηλίδου: Πρότασή μας είναι οι βρεφονηπιακοί σταθμοί να επαναλειτουργήσουν στις 24 Μαΐου ΚΟΡΩΝΟΙΟΣ\nΤώρα διαβάζετε: «Έφυγε» από τη ζωή ετών ο ευεργέτης των Ενόπλων Δυνάμεων, Ιάκωβος Τσούνης\n«Έφυγε» από τη ζωή ετών ο ευεργέτης των Ενόπλων Δυνάμεων, Ιάκωβος Τσούνης\nΟ εφοπλιστής εξέπνευσε σε ηλικία 97\nΤην απώλεια του ευεργέτη των Ενόπλων Δυνάμεων, του εφοπλιστή Ιάκωβου Τσούνη, ανακοίνωσε ο υπουργός Εθνικής 'Αμυνας Νίκος Παναγιωτόπουλος με δήλωσή του που αναρτήθηκε στην ιστοσελίδα του υπουργείου, την οποία συνοδεύει με φωτογραφία από την τελευταία παρασημοφόρηση του εκλιπόντος από την Πρόεδρο της Δημοκρατίας Κατερίνα Σακελλαροπούλου.\nΕπίσης, ο Αρχηγός ΓΕΕΘΑ στρατηγός Κωνσταντίνος Φλώρος έγραψε σχετικά στον προσωπικό λογαριασμό του στο τουίτερ: «Ο νεότερος βετεράνος του Β' ΠΠ, Εθνικός Ευεργέτης Υπτγος ε.τ. Ιάκωβος Τσούνης εξέπνευσε σήμερα. Υπήρξε αφοσιωμένος ευπατρίδης, υποστηρικτής των ΕΔ και άξιο Τέκνο της Πατρίδος. Θα λείψει σε όλους μας! Συλλυπούμαι βαθύτατα την οικογένειά του για την απώλεια αυτού του Μοναδικού Έλληνος!».\nΣτις 24 Φεβρουαρίου ο Ιάκωβος Τσούνης τιμήθηκε με τον Μεγαλόσταυρο του Τάγματος της Τιμής από την Πρόεδρο της Δημοκρατίας Κατερίνα Σακελλαροπούλου για τη σημαντική προσφορά του, ιδιαιτέρως για τη συμβολή του στην ενίσχυση των Ενόπλων Δυνάμεων.\nΩς τελευταία πράξη αγάπης και στήριξης προς τις Ένοπλες Δυνάμεις, ο Ιάκωβος Τσούνης αποφάσισε να κληροδοτήσει το σύνολο της ακίνητης περιουσίας του σε αυτές.\nΒιογραφικό του Ιάκωβου Τσούνη\nΟ Ιάκωβος Τσούνης γεννήθηκε στην Εγλυκάδα Πατρών το 1924. Ήταν το 13ο τέκνο της οικογενείας του Δασάρχη Πατρών Κωνσταντίνου Τσούνη και απόγονος των πολεμιστών του 1821, Λονταίων και Πετμεζαίων. Σε ηλικία 16 ετών κατατάσσεται εθελοντής στον Ελληνικό Στρατό και μεταβαίνει στην πρώτη γραμμή του μετώπου στα βουνά της Αλβανίας κατά τον Ελληνοϊταλικό Πόλεμο του 1940. Τη συμμετοχή του στον Β΄ Παγκόσμιο Πόλεμο έχουν αναγνωρίσει όλες οι ελληνικές κυβερνήσεις. Μετά την ολοκλήρωση των εγκυκλίων σπουδών του ασχολήθηκε με εκτελωνισμούς, εισαγωγές, εξαγωγές και διαλύσεις πλοίων. Ήταν απόφοιτος του Ινστιτούτου Hamilton της Νέας Υόρκης.Το 1966 εισήλθε στον χώρο της Εμπορικής Ναυτιλίας και απέκτησε συνολικά 13 πλοία.\nΟ εφοπλιστής Ιάκωβος Τσούνης υπήρξε ειδικός σύμβουλος επί θεμάτων ναυτιλίας αμισθί του Διοικητή της Εθνικής Τράπεζας. Η επιτυχημένη πορεία του ως ειδικού συμβούλου τον κατέστησε αργότερα διακεκριμένο μέλος του διοικητικού συμβουλίου της Εθνικής Τράπεζας. Έχει διατελέσει Πρόεδρος του Ιδρύματος Μελετών του Ελληνισμού στη Μεγάλη Βρετανία, Αντιπρόεδρος της Επιτροπής Ενημέρωσης Εθνικών Θεμάτων και Δικαίων, Αντιπρόεδρος της Αθηναϊκής Λέσχης καθώς και συνιδρυτής ιδρυμάτων και ιατρικών εταιρειών.\nΉταν δημιουργός του Μουσείου «Ιάκωβος Τσούνης», το οποίο δώρισε στην Ιερά Μητρόπολη Καλαβρύτων και Αιγιαλείας και εδρεύει σήμερα στο Αίγιο. Στο μουσείο αποθησαυρίζεται η πλούσια συλλογή του με αντικείμενα από τον 17ο αιώνα, ιδιαίτερης εθνικής και εκκλησιαστικής σημασίας. Έχοντας από τον καιρό του πολέμου σεβασμό και αγάπη προς τις Ένοπλες Δυνάμεις και τον ρόλο που διαδραματίζουν στην ασφάλεια της Ελλάδας, υπήρξε από την δεκαετία του 1950 δίπλα τους, με δωρεές και προσφορές, όπου υπήρχε ανάγκη. Στις δεκαετίες αυτές προσέφερε περί τα 23.000.000 ευρώ. Ως τελευταία πράξη αγάπης και στήριξης προς τις Ένοπλες Δυνάμεις, αποφάσισε να κληροδοτήσει το σύνολο της ακίνητης περιουσίας του σε αυτές.\nΓια την προσφορά του έχει τιμηθεί με πολυάριθμες διακρίσεις και τίτλους. Ενδεικτικά αναφέρονται:\nΜετάλλιο Εξαιρέτων Πράξεων Γ' Τάξεως\nΠολεμικός Σταυρός Γ' Τάξεως\nΧρυσός Λέων Γενικού Αρχηγείου του ΝΑΤΟ\nΑστέρας Αξίας και Τιμής Υπουργείου Εθνικής 'Αμυνας\nΒαθμός Υποστρατήγου επί τιμή\nΜέγας 'Αρχων του Οικουμενικού Πατριαρχείου και Πρεσβυγενών Πατριαρχείων\n(Φωτογραφάι αρχείου Unsplash)


Συνεταιρισμοί «αέρος - αέρος» | ΤΟ ΠΟΝΤΙΚΙ\nΟ υπουργός βλέπει αύξηση της απασχόλησης!\nΚαμμένος για Στουρνάρα: «Γελάει το κτήνος…»\n17.7.2013 / ΤΟ ΠΟΝΤΙΚΙ\nΣυνεταιρισμοί «αέρος - αέρος»\nΣε «φούσκα» αέρος-αέρος, για να χρησιμοποιήσουμε τη γλώσσα των καραβανάδων, εξελίσσεται η υπόθεση με την «τακτοποίηση» και των οικοδομικών συνεταιρισμών, με αιχμή τον Αυτόνομο Οικοδομικό Οργανισμό Αξιωματικών (ΑΟΟΑ).\nΗ πολιτική ηγεσία του ΥΠΕΚΑ, παρά τη σφαλιάρα από το ΣτΕ, επιμένει με διάφορες ευφάνταστες δήθεν λύσεις, αφού δεν μπορεί να κοιτάξει στα μάτια, όπως και σύσσωμη η κυβέρνηση, τους άνδρες των Ενόπλων Δυνάμεων μια και το θέμα του ειδικού μισθολογίου κάνει «τζιζ» και χτυπάει ευαίσθητες χορδές.\nΈτσι στα περίχωρα των Αμπελοκήπων, τα στελέχη του ΥΠΕΚΑ αποφάσισαν να σκεφθούν ως άλλες Αντουανέτες, παραφράζοντας την ιστορική ρήση «αφού δεν έχουν ψωμί, γιατί δεν τρώνε παντεσπάνι» σε… «αφού δεν έχουν μισθά, γιατί δεν χτίζουνε μπετά»!\nΈτσι λοιπόν άρχισαν συσκέψεις επί συσκέψεων με τη στρατιωτική ηγεσία για να λυθεί το θέμα που εκκρεμεί εδώ και κάτι δεκαετίες με τις εκτάσεις του ΑΟΟΑ στο Πικέρμι. Οι εκτάσεις αυτές φυσικά εδώ και 40 χρόνια δεν μπορούσαν να οικοδομηθούν καθώς ήταν δάση και δασικές. Όπως συμβαίνει σχεδόν με το σύνολο των Οικοδομικών Συνεταιρισμών που δεν μπορούν εδώ και δεκαετίες να χτίσουν καθώς επίσης είναι εκτάσεις δασικές, πολλές εκ των οποίων μάλιστα και δημόσιες.\nΚάπως έτσι σκέφτηκαν τη «φούσκα» αέρος-αέρος, τον θεσμό, δηλαδή, της «Τράπεζας Γης», μέσω της οποίας θα γίνεται ανταλλαγή συντελεστή δόμησης και οι Οικοδομικοί Συνεταιρισμοί θα αποκτήσουν άλλα ακίνητα σε άλλες περιοχές που θα οριστούν ως ζώνες υποδοχής συντελεστή δόμησης μέσω του νέου νόμου.\nΜόνο που στο σχέδιο αυτό υπάρχει ένα προβληματάκι εξού και η «Τράπεζα Γης» χαρακτηρίζεται «φούσκα». Πώς μπορείς να μεταφέρεις συντελεστή δόμησης από μια έκταση που δεν έχει; Γιατί τα δάση και οι δασικές εκτάσεις δεν έχουν συντελεστή. Και αφού δεν έχουν, πώς θα αποκτήσουν;\nΓια παράδειγμα, ο Οικοδομικός Συνεταιρισμός των Αξιωματικών περιλαμβάνει πολλούς διαφορετικούς ιδιοκτήτες και διαφορετικά καθεστώτα προστασίας. Πρόκειται για ιδιοκτησία συνολικής έκτασης 6.000 στρεμμάτων, εκ των οποίων τα 1.770 στρέμματα είναι δασικά, τα 900 εμπίπτουν στη Ζώνη Προστασίας Πεντελικού και 258 στρέμματα αποτελούν αρχαιολογική ζώνη. Είναι δυνατόν μέσω της «Τράπεζας Γης» να αποκτήσουν συντελεστή κάπου 4.000 στρέμματα που ο νόμος απαγορεύει να κτιστούν; Μήπως η πρόταση, λένε άνθρωποι που γνωρίζουν καλά το θέμα, είναι απλώς για να ρίξουν στάχτη στα μάτια των αξιωματικών;\nΗ πολιτική ηγεσία του ΥΠΕΚΑ το πάει το θέμα και ένα βήμα παρακάτω, προεξοφλώντας την επιτυχία του εγχειρήματος. Υποστηρίζει, δηλαδή, ότι η περίπτωση του ΑΟΟΑ θα αποτελέσει πιλότο για την απεμπλοκή και άλλων οικοδομικών συνεταιρισμών σε ολόκληρη τη χώρα. Το σύνολό τους υπολογίζεται σε περίπου 550, με αρκετούς από αυτούς να είναι ανενεργοί ενώ και η συντριπτική πλειονότητα αντιμετωπίζει προβλήματα χρήσης γης και ιδιοκτησιακά.\nΕίναι χαρακτηριστικά τα στοιχεία που δόθηκαν από το ίδιο το ΥΠΕΚΑ και αποκαλύπτουν το μέγεθος του ανυπέρβλητου προβλήματος. Στην ηλεκτρονική καταγραφή που ζήτησε το υπουργείο Περιβάλλοντος προκειμένου να συλλέξει φρέσκα στοιχεία για τους Οικοδομικούς Συνεταιρισμούς και την «ταυτότητά» τους, ανταποκρίθηκαν 195 και προέκυψαν τα εξής ενδιαφέροντα στοιχεία:\n• Αττική: συμμετείχαν στην καταγραφή 81 φορείς, εκ των οποίων το 60% εμπίπτει σε δασικές εκτάσεις, το 4% έχει αμφισβητούμενο ιδιοκτησιακό καθεστώς, το 5% δεν εμπίπτει σε περιοχή χαρακτηριζόμενη ως ΠΕΡΠΟ, το 7% έχει πάρει αρνητική εισήγηση από το ΣτΕ και το 7% έχει διακόψει τις διαδικασίες. Εν ολίγοις, σε ποσοστό 83% κατέχουν εκτάσεις που δεν μπορούν να κτίσουν! Πώς, λοιπόν, το ΥΠΕΚΑ υπόσχεται λύση;\n• Θεσσαλονίκη – Χαλκιδική: καταγράφηκαν 17 οικοδομικοί συνεταιρισμοί, εκ των οποίων το 89% είναι είτε σε δασικές εκτάσεις, είτε σε περιοχή που δεν είναι ΠΕΡΠΟ, είτε έχουν πάρει αρνητική εισήγηση από το ΣτΕ.\n• Υπόλοιπη Ελλάδα: συμμετείχαν στην καταγραφή 114 οικοδομικοί συνεταιρισμοί, εκ των οποίων το 61% αντιμετωπίζει σοβαρά προβλήματα χρήσεων γης, ιδιοκτησιακού και αρνητικών εισηγήσεων από το ΣτΕ.\nΕπισημαίνεται ότι τα στατιστικά στοιχεία αυτά δεν δείχνουν ακριβώς το μέγεθος του προβλήματος, αφού δεν έχουν επιβεβαιωθεί και διασταυρωθεί ακόμα, καθώς ελήφθησαν υπόψη όπως κατατέθηκαν από τους ίδιους τους οικοδομικούς συνεταιρισμούς. Πράγμα που σημαίνει ότι το ποσοστό των εκτάσεων που έχουν στην κατοχή τους και δεν μπορούν να οικοδομήσουν μπορεί να αγγίξει το απόλυτο ποσοστό… αποτυχίας.\nΤο ερώτημα, βέβαια, που απασχολεί εκείνους που ασχολούνται σοβαρά με αυτά τα ζητήματα είναι γιατί η πολιτική ηγεσία του ΥΠΕΚΑ για μία ακόμα φορά επιλέγει ρυθμίσεις - «πυροτεχνήματα», τη στιγμή που δεν μπορεί να πιστεύει ότι θα παρακάμψει Σύνταγμα και νόμους. Γιατί επιλέγει για μία ακόμα φορά μια παρωχημένη πολιτική υποσχέσεων που θα φάει «πόρτα». Θεωρεί ότι η τακτική αυτή πιάνει ακόμα στους ψηφοφόρους ή έχουν χάσει τελείως την επαφή με τους πολίτες;\nΑυτόνομος Οικοδομικός Οργανισμός Αξιωματικών


Νότια Κορέα - Γερμανία: Προγνωστικά Μουντιάλ 27/06/2018\nΑπό το Μουντιάλ και το ⚽ Νότια Κορέα – Γερμανία οι επόμενες προβλέψεις\n27/06/2018 | 17:00\nΆλλο ένα ματς το οποίο πρέπει να ξεχάσει άμεσα η Νότια Κορέα. Ήττα με 2-1 από το Μεξικό. Άργησε να αντιδράσει και να απαντήσει στα γκολ που σημείωσε το Μεξικό. Μείωσε απλά στο τέλος σε 2-1 και έως εκεί. Άλλη μία ήττα στο γκολ διαφορά. Και που σκόραρε επιτυχία ήταν για την Κορέα, που μπαίνει στην αυλαία του ομίλου, έχοντας μπροστά της τη Γερμανία.\nΤα πράγματα είναι πολύπλοκα στον όμιλο και χρειάζεται μεγάλη ανάλυση για το τι μπορεί να συμβεί. Γεγονός είναι πως ακόμα και η Νότια Κορέα μπορεί να πάρει την πρόκριση, ήτοι τη 2η θέση του ομίλου. Αυτό θα συμβεί αν κερδίσει η ίδια τη Γερμανία και χάσει με 2 γκολ διαφορά από το Μεξικό η Σουηδία. Σενάριο είναι, δεν εξετάζουμε αν είναι εφικτό ή όχι. Μαθηματικά όλα γίνονται γι’ αυτό και ο Σιν ετοιμάζει βασική 11άδα στο συγκεκριμένο παιχνίδι. Επέλεξε στο προηγούμενο παιχνίδι τον Σον στην κορυφή της επίθεσης και αυτό βοήθησε αρκετά την ομάδα του.\nΑπό εκεί και πέρα ήρθε το σοκ της είδησης του τραυματισμού του αρχηγού Κι να ταράξει τα νερά στο στρατόπεδο της ομάδας. Απώλεια μεγάλη για τη Νότια Κορέα. Πολλά από τα παιχνίδι των Ασιατών στηρίζεται πάνω στον Κι και έτσι αυτός τώρα θα χρειαστεί να παρακολουθήσει την προσπάθεια των συμπαικτών του από τον πάγκο. Ανάλογες και οι κινήσεις του Σιν, με τις αλλαγές να είναι μάλλον κλασικές σε σχέση με το προηγούμενο ματς.\nΣτο… τσακ, ήτοι στις καθυστερήσεις, η Γερμανία φρόντισε να μείνει ζωντανή στο κυνήγι της πρόκρισης. Άλλο το 1-1, άλλο το τελικό 2-1 κόντρα στη Σουηδία. Λυτρωτής ο Κροος με το φάουλ στο φινάλε του ματς. Πάλι μέτρια εμφάνιση, βρέθηκε να χάνει με 1-0 και πέτυχε την ανατροπή (είχε ισοφαρίσει ο Ρόις). Να τονίσουμε ότι εκ νέου είχε μέτρια εικόνα και δεν μας έδωσε την εντύπωση πως μπορεί να ανεβάσει άμεσα στροφές. Στα υπέρ της είναι ότι έχει πολλές λύσεις. Έπαιξε προς στιγμήν και με 2 κλασικούς φορ, Γκόμεζ και Βέρνερ ο Λεβ.\nΤο κλίμα διαφοροποιήθηκε εντελώς στο στρατόπεδο της ομάδας. Νίκη επί της Σουηδίας, τρεις βαθμοί και τώρα υπερτερεί στα μεταξύ τους ματς των Σκανδιναβών. Το ζήτημα είναι πως θα προλάβει το Μεξικό αναφορικά με την 1η θέση. Αν κερδίσει η ίδια 1-0 τη Νότια Κορέα και η Σουηδία το ίδιο, τότε η και οι 3 θα είναι στους 6 βαθμούς, άρα θα πρέπει να κριθούν οι δύο πρώτες θέσεις από την ισοβαθμία. Το πιο απλό σενάριο για τη Γερμανία είναι να φέρει καλύτερο αποτέλεσμα από τη Σουηδία. Αυτά για την πρώτη δυάδα. Το έτερο σενάριο, αυτό της πρωτιάς, αναφέρει πως περιμένει ήττα του Μεξικού από τη Σουηδία και δική της ευρεία νίκη (2-3 γκολ διαφορά) για να έχει το κεφάλι της ήρεμο.\nΑρκετά τα ανοιχτά μέτωπα στο αγωνιστικό κομμάτι. Τιμωρημένος ο στόπερ Μπόατενγκ, αποθεραπεύτηκε όμως ο έτερος στόπερ, Χούμελς και επανέρχεται στην 11άδα. Με τη Σουηδία έπαιξε ο Ρούντιγκερ, τώρα, ίσως προτιμηθεί ο πιο κινητικός Ζίλε απέναντι στους γρήγορους Νοτιοκορεάτες. Ο Ρούντι είναι νοκ-άουτ, ο μέσος που προς έκπληξη πολλών αγωνίστηκε με τη Σουηδία. Ο Μίλερ παραμένει στην 11άδα, παρά τις μέτριες εμφανίσεις του, ίσως παίξει ο Κεντίρα πάλι στο κέντρο.\nΠροϊστορία στο Νότια Κορέα – Γερμανία\nΉδη δύο φορές έχουν αναμετρηθεί σε Παγκόσμιο Κύπελλο οι δύο ομάδες. Το 1994 η Γερμανία επικράτησε σε ματς ομίλου με το δύσκολο 3-2 και φυσικά το 2002 αναμετρήθηκαν στον ημιτελικό του Μουντιάλ των Κορεατών, με τη Γερμανία να κερδίζει 1-0, χάρη στο γκολ του Μπάλακ. Νίκη πέτυχε η Νότια Κορέα σε φιλικό ματς το 2004, με σκορ 3-1.\n11/06 Σενεγάλη – Νότια Κορέα 2-0\n07/06 Νότια Κορέα – Βολιβία 0-0\n01/06 Νότια Κορέα – Βοσνία 1-3\nΠιθανές ενδεκάδες στο Νότια Κορέα – Γερμανία\nΧιεν Γου Γιο – Μιν Γου Κιμ, Γιουνγκ Γκβον Κιμ, Χιουν Σου Γιανγκ, Χονγκ Τσουλ – Χι Τσαν Χβανγκ, Για Τσέολ Κου, Γου Γιουνγκ Γιέονγκ, Σέουνγκ Γου Λι – Χέουνγκ-Μιν Σον, Για Σουνγκ Λι\nΝόιερ – Κίμιχ, Ζίλε, Χούμελς, Έκτορ – Κεντίρα, Κροος – Ρόις, Μίλερ, Ντράξλερ – Βέρνερ\nΣοβαρεύτηκε η Γερμανία με τη νίκη επί της Σουηδίας. Δεν θέλει μπλεξίματα σε τυχόν ισοβαθμίες. Μπορεί με πειστική και ευρεία νίκη να «τελειώσει» το θέμα της πρώτης δυάδας. Αν είναι δυνατόν μάλιστα να «κλέψει» την πρώτη θέση για να αποφύγει τη Βραζιλία. Νίκη Γερμανίας ακριβώς με διαφορά 2 γκολ, σε απόδοση 4.00 στον Stoiximan.\nΝότια Κορέα – Γερμανία | Προγνωστικά στοιχήματος | stoiximabet.com\nΓΕΡΜΑΝΙΑ Δωρεαν Προγνωστικά ΝΟΤΙΑ ΚΟΡΕΑ ΤΣΑΒΔΑΡΑΣ\t2018-06-27\nΕτικέτεςΓΕΡΜΑΝΙΑ Δωρεαν Προγνωστικά ΝΟΤΙΑ ΚΟΡΕΑ ΤΣΑΒΔΑΡΑΣ


Android Miracast HDMI Dongle και Μετατρέψτε την Τηλεόραση σας σε Smart TV - DLNA Airplay WiFi TV Dongle - ProfitStore\nE-shop Παιχνίδια, Δώρα, Gadgets Gadgets Η/Υ Android Miracast HDMI Don...\nΚωδικός Προϊόντος: K413-20683\nΜετατρέψτε την τηλεόραση σας σε smart TV απλά με το αυτό HDMI Dongle. Χρησιμοποιήστε εφαρμογές και πλοηγηθείτε στο Internet ακριβώς όπως θα κάνατε με το κινητό ή το tablet σας. Η μόνη διαφορά; Τέλεια εικόνα και μεγάλες διαστάσεις!\nΜετατρέψτε την Τηλεόραση σας σε Smart TV!\nΌσο η τεχνολογία προχωράει καθημερινά, τόσο περισσότερο μας εκπλήσσει με τα νέα επιτεύγματά της... Αυτό το μικρό HDMI Dongle, μπορεί να κάνει κάτι πραγματικά μεγάλο!!\nΜετατρέψτε το σαλόνι σας σε κινηματογράφο παρακολουθώντας ταινίες από το youtube ή οπουδήποτε θέλετε!\nΑκούστε στη διαπασών τα αγαπημένα σας ιντερνετικά ραδιόφωνα ή πλοηγηθείτε στο διαδίκτυο , στο Spotify παντρεύοντας το internet με την οθόνη της τηλεόρασής σας.\nΧρησιμοποιήστε όποια εφαρμογή θέλετε, πλοηγηθείτε στο Internet και δείτε video του youtube χωρίς να βγάζετε τα μάτια σας στη μικρή οθόνη του κινητού σας!\nΔείτε σε μεγάλες διαστάσεις φωτογραφίες και video που έχετε τραβήξει με το κινητό σας, μοιραστείτε το περιεχόμενο του κινητού με τους φίλους σας ή την οικογένειά σας, παρακολουθήστε ταινίες που έχετε αποθηκευμένες στο tablet σας στη διάσταση που πρέπει!\nΜουσική στη διαπασών από το Spotify, Youtube, ιντερνετικό ραδιόφωνο του κινητού σας, στο ακριβό σας surround ηχοσύστημα; Και αυτό γίνεται!


Ηλίας Γιαννακόπουλος «Πολυπολιτισμικότητα: Ανοιχτές κοινωνίες» - TRIKALANEWS\nΑρχική » Blog » Ηλίας Γιαννακόπουλος «Πολυπολιτισμικότητα: Ανοιχτές κοινωνίες»\n(Σαβατέρ, «Μιλώντας στο γιο μου»).\nΟι άνθρωποι στις νέες χώρες – κοινωνίες καθίστανται φορείς και αντίστοιχων τρόπων ζωής και νοηματοδότησης της πραγματικότητας.\nΤα δυο αυτά στοιχεία δεν ορίζουν μόνον την έννοια «πολιτισμός» αλλά συνιστούν και τους βασικούς πυλώνες της πολυπολιτισμικότητας. Άνθρωποι, δηλαδή, διαφορετικοί συνυπάρχουν σε ένα πλαίσιο όχι μόνο μεταφυσικό ή νοματοδότησης της ύπαρξής τους αλλά και σε μια πρακτική στάση ζωής και συμπεριφοράς που περιλαμβάνει τις προτεραιότητες των υλικών αναγκών. Ένα πλέγμα, λοιπόν, διαφορετικοτήτων συνυφαίνει τον πολυπολιτισμικό χαρακτήρα των σύγχρονων κοινωνιών.\nΟι χωροχρονικές αποστάσεις περιορίζονται και οι πολιτισμοί πλέον υπόκεινται σε μια ατέρμονη – και εν πολλοίς- ανεξέλεγκτη διαδικασία αλληλεπιδράσεων και επιρροών, συγκρίσεων αλλά όχι σπάνια και συγκρούσεων. Έτσι διαμορφώνεται ένας νέος τύπος πολιτισμού όπου συντίθενται τα διαφορετικά χωρίς να οδηγούνται στην ομοιογενοποίηση.\nΗ πολυπολιτισμικότητα, δηλαδή, ανθοφορεί πάνω στη νέα πραγματικότητα που διαμορφώνει η οικουμενικότητα της πληροφορίας που επιτρέπει σε άτομα και κοινωνίες να γνωρίζουν, να οικειοποιούνται και να μορφοποιούνται κάτω από το θησαυρό των πολιτιστικών ετεροτήτων. Έτσι, λοιπόν, η ελεύθερη διακίνηση των πληροφοριών δημιουργεί το βασικό πλαίσιο και τον αναγκαίο ιστό της πολυπολιτισμικότητας.\nΣημαντική, επίσης, στη δημιουργία των πολυπολιτισμικών κοινωνιών είναι και η συμβολή των οικονομικών διεργασιών που επιτελούνται σε παγκόσμιο επίπεδο. Επιβλήθηκε μια οικουμενική οικονομική αγορά που διευκόλυνε-νει όχι μόνο την ελεύθερη διακίνηση αγαθών, εμπορευμάτων και κεφαλαίων, αλλά και ανθρώπων και ιδεών.\nΟι υπερεθνικοί νόμοι της αγοράς αναδιαμόρφωσαν όχι μόνο την υλική βάση του κοινωνικού οικοδομήματος αλλά και το εποικοδόμημα όπου ανθοφορούν οι ιδεολογίες, οι νοοτροπίες, οι αντιλήψεις, οι αξίες και γενικά τα πνευματικά και πολιτιστικά στοιχεία. Άνθρωποι, θεσμοί και συμπεριφορές προσαρμόζονται στη νέα πραγματικότητα που απαιτεί κατανόηση, συνεργασία και ανεκτικότητα.\nΤα υλικά και άυλα στοιχεία της νέας οικονομικής πραγματικότητας (εμπορεύματα – νοοτροπίες) συνυφαίνουν ένα πρωτόγνωρο πλέγμα – πλαίσιο συνύπαρξης διαφορετικών στοιχείων που λειτουργούν ως θερμοκήπιο των πολυπολιτισμικών κοινωνιών. Οικονομία και πολιτισμός αλληλεπιδρούν και αλληλοδιαμορφώνονται.\nΗ συμβολή, επομένως, των παραπάνω αιτιακών παραγόντων (μετανάστευση – ελεύθερη ροή πληροφοριών – παγκοσμιοποίηση οικονομίας) αναμόρφωσαν ριζικά τη δομή και το «ύφος» των σύγχρονων κοινωνιών και τις κατέστησαν «ανοιχτές». Η δύναμη της τεχνολογίας και η διάχυση της επιστημονικής γνώσης σε ευρύτερα στρώματα ανθρώπων διευκόλυναν αναμφισβήτητα την ώσμωση διαφορετικών πολιτιστικών στοιχείων διαμορφώνοντας έτσι νέο πλαίσιο κοινωνικών σχέσεων και όρους – κανόνες κοινωνικής συνύπαρξης.\nΔιαπιστώνεται μια κοινωνική κινητικότητα που στο τέλος ισορροπεί πάνω στα βάθρα της διαφορετικότητας και της ανοχής προς το «ξένο».\nΈνας υπόκωφος «θόρυβος» – προϊόν της πάλης των διαφορετικών στοιχείων – τρομάζει το σύγχρονο άνθρωπο που γαλουχήθηκε στις εθνικές, θρησκευτικές και πολιτικές – ιδεολογικές βεβαιότητες. Η ανάγκη να ισορροπεί πάνω διαφορετικά και αλληλοσυγκρουόμενα στοιχεία προκαλεί φόβο και όχι σπάνια έναν ιδιόμορφο ίλιγγο.\nΤην ανάγκη να υπάρχει δημιουργικά και ειρηνικά με το διαφορετικό και το «ξένο» το ερμηνεύει ως εντολή για συμμόρφωση και παραίτηση από το οικείο (γλώσσα, θρησκεία…). Οι μονοδιάστατες θεωρήσεις του χθες και οι απλουστευτικές προσεγγίσεις της πραγματικότητας ορρωδούν μπροστά στην πολυπολιτισμική πραγματικότητα που κατακλύζεται από τη συνθετότητα και την πολυπλοκότητα.


Ο... συγκαταβατικός Βασιλόπουλος | SDNA\n31 Μαρτίου 2015, 13:55\nΜια άκρως ενδιαφέρουσα συζήτηση είχε με τους δημοσιογράφους ο Δήμαρχος Φιλαδέλφειας, μετά το τέλος της συνάντησής του με την ΑΕΚ. Η ξεκάθαρα θετική θέση του για την υπογειοποίηση και η παραδοχή της δικαστικής νίκης της Ένωσης στο ΣτΕ.\nΈπειτα από το τέλος της περίπου τρίωρης συνάντησης του Δήμου Νέας Φιλαδέλφειας με την ΑΕΚ, ο Άρης Βασιλόπουλος βγήκε από το κτίριο του Δημαρχείου για να κάνει δηλώσεις. Στη συνέχεια οι δημοσιογράφοι του ζήτησαν να έχουν μια σύντομη κουβέντα μαζί του και εκείνος δεν αρνήθηκε. Όσα ειπώθηκαν σε αυτό το πηγαδάκι, παρουσιάζουν ιδιαίτερο ενδιαφέρον.\nΜε πρώτο και βασικότερο τη θέση που πήρε για την υπογειοποίηση του δρόμου μπροστά από το νέο γήπεδο. Και αυτό διότι μετά την θετική -για την ΑΕΚ- απόφαση του ΣτΕ, το συγκεκριμένο σκέλος του πρότζεκτ είναι αυτό στο οποίο η Ένωση χρειάζεται περισσότερο τη στήριξη του Δήμου. Θυμίζουμε ότι η υπογειοποίηση αναμένεται να γίνει μέσω της Περιφέρειας Αττικής με κοινοτικά κονδύλια που θα αντληθούν από το πρόγραμμα του ΕΣΠΑ. «Στο θέμα της υπογειοποίησης είναι αλήθεια πως δεν σταθήκαμε πολύ. Είναι ανεξάρτητα από το γήπεδο, είναι ένα εξαιρετικό έργο για την πόλη και όχι μόνο, και θα ήμουν χαζός να μη το θέλω», τόνισε ο Δήμαρχος.\nΣτη συνέχεια παραδέχθηκε ότι έγινε μια εποικοδομητική συζήτηση με την ΑΕΚ και περιέγραψε τα επόμενα βήματα από την πλευρά του Δήμου: «Θα καθίσουμε με τους ξένους αρχιτέκτονες να βάλουμε κάτω τα πράγματα και να δούμε τι ακριβώς γίνεται. Η ΑΕΚ μας έκανε μία παρουσίαση σήμερα, ειπώθηκαν πολλά τεχνικά θέματα τα οποία και πρέπει να δούμε. Θα υπάρξει συζήτηση και θα προχωρήσουμε ανάλογα. Δεν έχουμε πει αν θα συναντηθούμε πάλι με τους ανθρώπους της ΑΕΚ. Περιμένουμε κάποια έγγραφα, τα οποία δεν είχαμε στα χέρια μας ως τώρα και απορώ γιατί. Τώρα μας ειπώθηκε πως θα μας δοθούν. Θα τα δούμε κι αυτά».\nΜάλιστα, ο Βασιλόπουλος ξεκαθάρισε ότι ο Δήμος δεν έχει δικό του σχέδιο για το γήπεδο, καθώς -λόγω των σεναρίων που είχαν κυκλοφορήσει- δέχθηκε πολλές σχετικές και επίμονες ερωτήσεις: «Όχι δεν έχουμε δικό μας σχέδιο. Το οικόπεδο είναι της ΑΕΚ. Πώς θα μπορούσαμε εμείς να πάμε να κάνουμε μελέτη σε έναν χώρο που δεν μας ανήκει;».\nΣημαντική ήταν και μια ατάκα του Άρη Βασιλόπουλου για τις εξελίξεις από το... μέτωπο του ΣτΕ. Το SDNA αποκάλυψε ότι το Συμβούλιο της Επικρατείας άνοιξε τον δρόμο στην ΑΕΚ απορρίπτοντας τόσο την προσφυγή του Δήμου, όσο και των 17 πολιτών και πλέον απομένει μόνο η επίσημη ανακοίνωση της απόφασης. Τις τελευταίες μέρες διέρρεε από την πλευρά του Δήμου ως θέση πως η δική τους προσφυγή δεν απορρίφθηκε. Ωστόσο, όταν ρωτήθηκε ο Δήμαρχος «Αν βγει θετική απόφαση του ΣτΕ για την ΑΕΚ, τότε...», διέκοψε για να τονίσει: «Θετική θα βγει...».\nΜάλιστα, αναγνώρισε -μετά από σχετική ερώτηση που δέχθηκε- ότι έπειτα από την συγκεκριμένη εξέλιξη, η ΑΕΚ θα μπορούσε αν ήθελε να... τρέξει και μόνη της τις εξελίξεις για την κατασκευή του γηπέδου της.


life through creation: Μαρτίου 2012\nΧρώμα και φαντασία για μοναδικά σκηνικά εντός σπιτιού.\nΤί πιο ωραίο από το να παίζεις με τα αξεσουάρ που κρύβεις στην ντουλάπα σου...Τα σκουλαρίκια είναι ικανά να αλλάξουν με μιας την εμφάνιση σου. Άλλοτε μεγάλα και άλλοτε μικρά κλέβουν τα βλέμματα... Παρακάτω κάποια κρεμαστά σκουλαρίκια, ιδανικά για ανοιξιάτικες και καλοκαιρινές βραδιές και όχι μόνο..\nΕπιτέλους μύρισε άνοιξη...Και μαζί με αυτήν μύρισαν οι γάμοι που έρχονται. Γάμοι φίλων, συγγενών, συναδέλφων και πάει λέγοντας. Γενναία πράξη σε μία δύσκολα οικονομικά περίοδο. Όμως με λίγο ταλέντο και αρκετή φαντασία μπορούμε να δημιουργήσουμε μόνοι μας το σκηνικό του γάμου. Όρεξη να έχουμε να κατεβάζουμε ιδέες. Κι αν έρχονται ώρες που η φαντασία στερεύει παρακάτω υπάρχουν πολλές ιδέες προς έμπνευσή σας...\nΗ λίστα η σημερινή περιέχει μπομπονιέρες, διακόσμηση, τούρτες, ανθοδέσμες. Έπεται συνέχεια....


‘Ετσι αλλάζει ο εγκέφαλός μας απ το άγχος – tvtv.gr\n‘Ετσι αλλάζει ο εγκέφαλός μας απ το άγχος\n25/11/2014 tvtv.gr Highligts, Υγεια 0\nΈνα γεγονός, που προκαλεί έντονο στρες, θεωρούμε ότι ξεσπά γρήγορα και μας επηρεάζει μόνο παροδικά. Γαλλική έρευνα παρουσιάζει στοιχεία που δείχνουν πως το άγχος επηρεάζει τα επίπεδα μάθησης, μνήμης, κοινωνικής αλληλεπίδρασης, καθώς έχει την τάση να συρρικνώνει τον εγκέφαλό μας.\nΠόσες φορές έχετε νιώσει να σας κατακλύζει άγχος για γεγονότα που δεν ήταν τελικά και τόσο σημαντικά; Το παροδικό, όπως και το μόνιμο άγχος έχει τις ίδιες επιπτώσεις στον ανθρώπινο εγκέφαλο, οι οποίες θεωρούνται ιδιαίτερα επιζήμιες για την λειτουργία του.\nΗ φυσιολογία του ανθρώπινου εγκεφάλου είναι ικανή να αλλάξει, εξαιτίας μιας στρεσογόνου κατάστασης. Η ορμόνη του άγχους, η κορτιζόλη, είναι εκείνη που συρρικνώνει σε σημαντικό βαθμό ή ανακόπτει την δημιουργία νέων νευρώνων στον ιππόκαμπο. Παράλληλα, αυξημένα επίπεδα κορτιζόλης καταρρακώνουν την σωματική, ψυχική και συναισθηματική μας υγεία.\nΤο στρες επιφέρει μια χημική αλλαγή που μας κάνει ευέξαπτους. Οι περισσότεροι από εμάς ξέρουμε πως όταν διακατεχόμαστε από άγχος, δεν είμαστε ευχάριστη παρέα στους γύρω μας. Για την ακρίβεια, γινόμαστε οξύθυμοι και γκρινιάρηδες. Υπό πίεση, η προσοχή μας συνήθως αποσπάται ενώ αρχίζουμε να παρουσιάζουμε μικρά κενά μνήμης. Αυτή ακριβώς θα μπορούσε να είναι η αρχή των καταστροφικών επιδράσεων του άγχους πάνω στον ανθρώπινο εγκέφαλο.\nΓάλλοι ερευνητές ανακάλυψαν ένα ένζυμο, που προκαλείται από το στρες και επιτίθεται σε μέρη του ιππόκαμπου, τα οποία είναι υπεύθυνα για τη δημιουργία συνάψεων. Όταν οι συνάψεις τροποποιούνται, πραγματοποιούνται λιγότερες νευρικές συνδέσεις στην περιοχή. “Το χρόνιο στρες είναι σε θέση να συρρικνώσει τον εγκέφαλο μας”, καταλήγουν οι ίδιοι μελετητές. Τα γεγονότα που κυριεύουν τη ζωή μας με άγχος, βλάπτουν την μνήμη μας.\nΤο άγχος που “σηκώνουμε στις πλάτες μας” επιβαρύνει τον ιππόκαμπο και την αμυγδαλή\nΗ ικανότητα μας για λήψη αποφάσεων, και ο έλεγχος της παρορμητικής μας συμπεριφοράς επηρεάζονται αρνητικά, καθώς ο έσω προμετωπιαίος εγκέφαλος αρχίζει να συρρικνώνεται. Ταυτόχρονα, η κοινωνική μας αλληλεπίδραση επηρεάζεται με εξίσου αρνητικό τρόπο, ενώ παράλληλα γινόμαστε πιο επιρρεπείς στο άγχος και σε διάφορες μορφές κατάθλιψης. Εκείνο που εντοπίστηκε επίσης, είναι πως αρκεί ένα μόνο στρεσογόνο γεγονός ώστε να σκοτώσει όλα τα εγκεφαλικά κύτταρα.\nΑυτό σημαίνει πως καθώς λαμβάνουμε καινούριες πληροφορίες, παράγουμε διαρκώς νέους νευρώνες στον ιππόκαμπο, στην περιοχή δηλαδή που σχετίζεται με τη μάθηση, τη μνήμη και το συναίσθημα. Μια έντονη κατάσταση μπορεί να τερματίσει την παραγωγή νέων νευρώνων και μπορεί παράλληλα, να επηρεάσει την ταχύτητα που γίνονται οι συνδέσεις ανάμεσα στα κύτταρα, σύμφωνα με την Huffington Post. Μια μελέτη πάνω σε ζώα, ανακάλυψε ότι ένα γεγονός που προκαλεί άγχος, είναι ικανό να καταστρέψει ακόμη και τους πολύ “φρέσκους” νευρώνες του ιππόκαμπου.\nΟι ορμόνες του στρες μπορούν το ίδιο εύκολα, να αυξήσουν το μέγεθος και την δραστηριότητα του τμήματος του εγκεφάλου που ονομάζεται αμυγδαλή. Η αμυγδαλή είναι υπεύθυνη για τον σχηματισμό και την αποθήκευση των αναμνήσεων που σχετίζονται αποκλειστικά, με συναισθηματικές καταστάσεις. Η κορτιζόλη προκαλεί αλλαγές, που αυξάνουν τα αρνητικά συναισθήματα όπως το άγχος, ο φόβος, η επιθετικότητα. Όλοι αυτοί οι παράγοντες συμβάλλουν στο να διαχειριζόμαστε με μεγαλύτερη δυσκολία μελλοντικές αγχωτικές καταστάσεις.\nΌπως αναφέρει ένας από τους ειδικούς, “Μετά από μια ημέρα έντονου άγχους από ένα διαγώνισμα, ο μαθητής θα είναι σε θέση να θυμάται τις λεπτομέρειες του πανικού που τον κατέλαβε παρά τα δύσκολα σημεία του τεστ που του δημιούργησαν στρες”.\n'Ετσι αλλάζει ο εγκέφαλός μας απ το άγχος


Όταν οι χελώνες κάνουν σεξ "χαλάει ο κόσμος",βίντεο - oraiokastro 24 Η ενημέρωση δεν έχει ώρα\nΑρχική TOP NEWS Όταν οι χελώνες κάνουν σεξ “χαλάει ο κόσμος”,βίντεο\nΌταν οι χελώνες κάνουν σεξ “χαλάει ο κόσμος”,βίντεο\n21 Ιουλίου 2019, 6:11 μμ\nΒίντεο με ζευγάρωμα….χελωνών στο βουνό του Ωραιοκάστρου\nΕίναι το πιο ήρεμο και αθόρυβο ζώο. Αλλά όταν κάνει σεξ “χαλάει ο κόσμος” !\nΗ αρσενική χελώνα στο ζευγάρωμα της βγάζει μικρά βογγητά που αν τα ακούσετε στο βίντεο θα νομίζεται ότι ακούτε ήχους ενός παιχνιδιού, βάλτε ένταση !!\nΜεσογειακή χελώνα ΄΄ estudo hermanni Gmelin ΄΄ Είδος χερσαίας χελώνας , ένα από τα τρία είδη χελωνών που συναντώνται στη χώρα μας και στο βουνό του Ωραιοκάστρου Θεσσαλονίκης. Μικρού και μεσαίου μεγέθους, μαύρο και κίτρινο χρώμα καμία φορά ξεθωριάζει και γίνετε καφέ ανοικτό.\nΔεν έχει δόντια , τρέφεται με φυτά και καμία φορά με ασπόνδυλα. Γεννούν από 2 έως 12 αβγά , μπορούν να ζήσουν έως 50 χρόνια.\nΌλες οι χελώνες ξηράς στην Ελλάδα είναι προστατευόμενα είδη και η αιχμαλώτιση τους είναι πράξη παράνομη που διώκεται ποινικά.\nΗ μόλυνση του περιβάλλοντος , τα αμάξια , το λαθρεμπόριο και οι πυρκαγιές είναι οι εχθροί τους.\nΠροηγούμενο άρθροΠέταξε κυριολεκτικά η Σπυριδούλα Καρύδη στην κορυφή και πήρε το χρυσό\nΕπόμενο άρθροΜε τι καιρό θα ξεκινήσει η εβδομάδα


Belt your bag: Το trendy τσαντάκι μέσης θα το φορέσεις και τη νέα σεζόν - TRENDS - Youweekly\nΛειτουργεί σαν ζώνη και αφήνει ελευθερία κινήσεων στα χέρια\nTRENDS 21.04.2021 11:35\nΤι τάση κι αυτή; Η γνωστή "μπανάνα" από τα 90s επέστρεψε δυναμικά εδώ και 2 χρόνια, με τις celebrities να την αγαπούν ιδιαίτερα αλλά και τις κοπέλες στους δρόμους της πόλης να τη σετάρουν άφοβα με τα ρούχα τους. Η λατρεία προς αυτό το τσαντάκι μέσης ή αγγλιστί belt-bag οφείλεται στο γεγονός ότι αφήνει τα χέρια μας ελεύθερα και προσθέτει έξτρα πόντους στυλ στο look μας!\nΕίτε πρόκειται για μια πολυτελή Gucci, που φορά μια celebrity, είτε για ένα κομμάτι που επιλέγει μια fasionista στο street style της, η belt-bag (aka τσαντάκι μέσης) ήρθε για να μείνει στην ντουλάπα μας. Από το 2019, που την είδαμε για πρώτη φορά σε κορυφαίους Οίκους, σε διάφορα υλικά και σχέδια, σε trendy αλλά και πιο κλασικά χρώματα να τονίζει τη μέση των μοντέλων σαν ζώνη ή να λειτουργεί ως stylish αξεσουάρ (δες εδώ τα βασικά της άνοιξης) πάνω από ένα φαρδύ σακάκι, τη λατρέψαμε. Διάλεξε πώς θέλεις να την εντάξεις στην γκαρνταρόμπα σου, ανάλογα με το mood σου. Feminine ή casual, εσύ αποφασίζεις!\nΗ επιλογή του στυλ – brand ή high street– έχει να κάνει με τη δική σου στυλιστική ιδιοσυγκρασία και με τίποτα άλλο! Ύφασμα, δέρμα, πλαστικό, σουέτ, με logo ή χωρίς, metallic ή κροκό, επίλεξε αυτήν που ταιριάζει απόλυτα στη σιλουέτα σου, αποφεύγοντας κομμάτια που δεν θα σε κολακεύουν. Το σχήμα ποικίλλει, δίνοντάς σου άπειρες επιλογές. Special tip: Απόκτησε μία που θα μπορείς να τη φορέσεις στη μέση σου αλλά και στον ώμο.\nΣύμφωνα με το street style που βλέπουμε ανά τον κόσμο, το τσαντάκι μέσης ταιριάζει σχεδόν με τα πάντα. Σκέψου πως έχεις στη διάθεσή σου μια ζώνη που θα τη φορέσεις με το παντελόνι, τη φούστα, το φόρεμά σου ή γύρω από το πουκάμισο ή το loose T-shirt σου. Αποτελεί ιδανική λύση για το shirt dress σου αλλά και για το blazer σακάκι σου που το φοράς σαν φόρεμα. Επιπλέον, τα μικρά τσαντάκια είναι κομψά και χωράνε όλα τα απαραίτητα για να κυκλοφορήσεις στους δρόμους της πόλης άνετα και χαλαρά.\nΕίναι λογικό να επιλέξεις μια μαύρη belt-bag με το σκεπτικό ότι ταιριάζει με όλα σου τα ρούχα. Αν, όμως, βάζεις το στυλ πάνω από τη... λογική, τότε κάνε μια στροφή στις προτιμήσεις σου και ξέφυγε από τις safe επιλογές. Τι σημαίνει αυτό; Αγόρασε ένα τσαντάκι μέσης σε κάποιο φωτεινό χρώμα της αρεσκείας σου (επιλέγοντας ένα από τις φετινές τάσεις της άνοιξης) και κάνε με αυτό color blocking και... fashion statement!\n10 fashion items που κάθε Γαλλίδα έχει στην ντουλάπα της! Εσύ;\nNEWS 13.05.2021 09:50\nΤΗΛΕΘΕΑΣΗ 13.05.2021 09:42\nΈλα στη θέση μου 13/5: Η Κέντρα αντιμετωπίζει την οργή της Βάνας και της δίνει εξηγήσεις\nTV24 13.05.2021 09:38\nΜπαμπάς για δεύτερη φορά ο Γιάννης Αντετοκούνμπο\nNEWS 13.05.2021 09:26\nElif 13/5: Ο Σαφάκ και η Ζουλιντέ μιλάνε για πρώτη φορά με ειλικρίνεια για τα αισθήματά τους\nTV24 13.05.2021 09:15\nΤηλεθέαση 12/05: Αναλυτικά τα νούμερα του δυναμικού κοινού\nΤΗΛΕΘΕΑΣΗ 13.05.2021 09:13


Γάμος στην Σκόπελο με “Άρωμα από Hollywood”\nΖήστε το όνειρό σας στη μοναδική Σκόπελο, το νησί του "Mamma Mia"\nΗ Σκόπελος είναι το εκπληκτικό Ελληνικό νησί, όπου πραγματοποιήθηκαν τα γυρίσματα της ταινίας «Mamma Mia» το 2007. Δεν είναι απορίας άξιο γιατί οι παραγωγοί του Hollywood επέλεξαν το ανέγγιχτο απ’ το χρόνο, μοναδικό και ρομαντικό εκκλησάκι του Αι Γιάννη στο Καστρί, για να κινηματογραφήσουν τη σκηνή του γάμου, αφού κανένα άλλο μέρος δεν μπορεί να συγκριθεί με αυτό!\nΜετά την τεράστια επιτυχία της ταινίας "Mamma Mia", η Σκόπελος απέκτησε διεθνή φήμη και αναγνώριση. Κάθε χρόνο,εκατοντάδες νεόνυμφοι επιλέγουν τη μοναδική ομορφιά της Σκοπέλου, τα εντυπωσιακά τοπία, τα φωτεινά χρώματα, το εκπληκτικό ηλιοβασίλεμα, τα καταγάλανα νερά στις χρυσές ακτές της και τη ρομαντική ατμόσφαιρα, όπου όλα αυτά μαζί αποτελούν το ιδανικό μέρος στο οποίο γεννιούνται δια βίου αναμνήσεις.\nΕδώ στη Σκόπελο απολαμβάνουμε φωτεινό και ηλιόλουστο καιρό. Το ξηρό κλίμα, η πλούσια βλάστηση και η συνεχής ηλιοφάνεια δημιουργούν ιδανικές συνθήκες για φωτογραφίες και βίντεο με την εξαιρετική ποικιλία του φυσικού φωτός και των υπέροχων χρωμάτων.\nΟ Όμιλος ‘’Spyrou Hotels ’’ διαθέτει 4 μοναδικές ξενοδοχειακές μονάδες στο νησί, για 2 γενιές και οργανώνει γάμους στο νησί της Σκοπέλου τα τελευταία 6 χρόνια. Τα στελέχη μας έχουν την κατάρτιση και την εμπειρία που απαιτείται στους τομείς ξενοδοχειακής διοίκησης, ταξιδιωτικών προτάσεων & αποδράσεων, εταιρικών και κοινωνικών εκδηλώσεων, συνεδρίων και ταξιδιών κινήτρων, γαμήλιων δεξιώσεων και θα σας βοηθήσουν να οργανώσετε ένα γάμο σε τέλεια αρμονία με το δικό σας γούστο, το ύφος και τον προϋπολογισμό σας. Είμαστε υπερήφανοι για το έργο μας και προτεραιότητά μας είναι η δημιουργία μιας ιδιαίτερης σχέση μαζί σας. Η οργάνωση γάμου είναι το μεράκι μας!\nΗ ‘’Spyrou Hotels ’’ είναι η πρώτη ξενοδοχειακή εταιρεία παροχής υπηρεσιών γάμου στη Σκόπελο που προσφέρει εξειδικευμένες και εξατομικευμένες υπηρεσίες από το Α έως και το Ω.\nΕίναι η ξεχωριστή σας ημέρα, μια ημέρα που θα θυμάστε για πάντα και θα πρέπει να είστε προσεκτικοί ώστε να επιλέξετε τον διοργανωτή γάμων που θα αφιερώσει χρόνο για εσάς.\nΕίτε πρόκειται για συμβολική ή επίσημη τελετή γάμου στη Σκόπελο, για μήνα του μέλιτος στη Σκόπελο ή για ανανέωση όρκων στη Σκόπελο, εξακολουθεί να είναι η ξεχωριστή σας μέρα και σας αξίζει το καλύτερο! Εσείς μπορείτε να επικεντρωθείτε σε σας, και εμείς θα προσφέρουμε ακριβώς αυτό που υποσχόμαστε. Οι πληροφορίες που θα βρείτε εδώ είναι ακριβείς και εγώ προσωπικά εγγυούμαι για αυτό. Πιστεύουμε ότι κάθε νύφη και γαμπρός αξίζουν την αμέριστη προσοχή μας. Μπορείτε να εμπλακείτε όσο εσείς επιθυμείτε και εμείς θα χειριστούμε τα υπόλοιπα. Απλά χαλαρώστε, αναπαυθείτε και αφήστε τα πάντα στα έμπειρα χέρια μας.\nΟ γάμος σας στη Σκόπελο θα είναι μια αξέχαστη εμπειρία για εσάς.\nΑνυπομονούμε να έχουμε νέα σας και να δουλέψουμε μαζί για τον προγραμματισμό της δικής σας ξεχωριστής ημέρας.


ΚΥΡΙΑΚΗ ΙΔ ΛΟΥΚΑ: Η ΘΕΡΑΠΕΙΑ ΤΟΥ ΤΥΦΛΟΥ ΤΗΣ ΙΕΡΙΧΟΥΣ (Λουκ. 18, 35 - 43) - Ιστοσελίδα Ιερού Ναού Παναγίας Μυρτιδιώτισσας Αλίμου\n22 Ιανουαρίου, 20228 Ιανουαρίου, 2022\nΕυαγγελική περικοπή για την Κυριακή ΙΔ’ Λουκά, 24/01/2021 (Λουκ. 18, 35 – 43)\n35 Καθώς ο Ιησούς πλησίαζε στην Ιεριχώ, ένας τυφλός καθόταν στην άκρη του δρόμου και ζητιάνευε. 36 Όταν άκουσε το πλήθος που περνούσε, ρώτησε να μάθει τι συμβαίνει. 37 Του είπαν ότι περνάει ο Ιησούς ο Ναζωραίος, 38 κι εκείνος φώναξε δυνατά: “Ιησού, Υιέ του Δαβίδ, σπλαχνίσου με!” 39 Αυτοί που προπορεύονταν τον μάλωναν να σωπάσει, εκείνος όμως φώναζε ακόμη πιο δυνατά: “Υιέ του Δαβίδ, σπλαχνίσου με!” 40 Τότε ο Ιησούς στάθηκε κι έδωσε εντολή να τον φέρουν κοντά του. Όταν αυτός πλησίασε, τον ρώτησε: 41 “Τι θέλεις να σου κάνω;” Εκείνος αποκρίθηκε: “Κύριε, θέλω να αποκτήσω το φως μου”. 42 Και ο Ιησούς του είπε: “Απόκτησε το φως σου! Η πίστη σου σε έσωσε”. 43 Αμέσως βρήκε το φως του και ακολούθησε τον Ιησού, δοξάζοντας το Θεό. Όλος ο κόσμος, όταν τον είδε, δοξολογούσε το Θεό.\nΗ ΘΕΡΑΠΕΙΑ ΤΟΥ ΤΥΦΛΟΥ ΤΗΣ ΙΕΡΙΧΟΥΣ (Λουκ. 18, 35 – 43)\n†ΜΗΤΡΟΠΟΛΙΤΟΥ ΝΙΚΟΠΟΛΕΩΣ ΚΑΙ ΠΡΕΒΕΖΗΣ ΜΕΛΕΤΙΟΥ\nΤα μάτια του σώματος όπως είναι, με τις ικανότητες που έχουν και με την δύναμη που έχουν, δεν φτάνουν να μας αποκαλύψουν τα πιο σημαντικά… Γιατί υπάρχουν πραγματικότητες, που δεν τις διακρίνουμε με τα μάτια του σώματος, αλλά με τα μάτια της καρδιάς.\nΌποιος δεν παραδέχεται την πραγματικότητα – υπάρχει μεγαλύτερη αλήθεια και πραγματικότητα από τον Χριστό και τον λόγο Του; – αυτός, είτε το θέλει είτε όχι, έχει βουλιάξει στο ψέμα.\nΛέει ὁ άγιος Ισαάκ: «Εκείνος που άρχισε να καταλαβαίνει και να βλέπει τις αμαρτίες του, είναι μεγαλύτερος και σοφώτερος, από εκείνον που έχει την δύναμη να ανασταίνει νεκρούς». Πώς θα μας φαινόταν, να παρουσιαζόταν κάποιος, να πήγαινε στο κοιμητήριο και να ανάσταινε ένα – δυό πεθαμένους; Τι θα λέγαμε; Θα γουρλώναμε τα μάτια μας, θα κοβόταν η μιλιά μας και θα σκεπτόμαστε: «Δεν υπάρχει δεύτερος σαν κι αυτόν».\nΑπό την Ιερά Μονή Προφήτου Ηλία Πρεβέζης ΕΔΩ\nΠροηγούμενο post Άγιος Αθανάσιος ο ΜέγαςΕπόμενο post Ο ΑΓΙΟΣ ΓΡΗΓΟΡΙΟΣ Ο ΘΕΟΛΟΓΟΣ


Οι άνθρωποι έρχονται για δύο κύριους λόγους στο γραφείο του ψυχολόγου. Ο ένας είναι όταν αντιμετωπίζουν κάποιο επαγγελματικό πρόβλημα, ενώ ο άλλος όταν η προσωπική τους ζωή δεν είναι αυτό ακριβώς που επιθυμούν. Από την πείρα μου μέχρι στιγμής, λίγοι είναι εκείνοι που προσδιορίζουν επιτυχώς το λόγο για τον οποίο θέλουν να ξεκινήσουν ψυχοθεραπεία. Τις περισσότερες φορές το αρχικό αίτημα του θεραπευόμενου απέχει πολύ από αυτό που στην ουσία τον δυσκολεύει.\nΑυτό ακριβώς συνέβη με μια θεραπευόμενη που επισκεπτόταν παλαιότερα το γραφείο μου. Το αίτημα με το οποίο είχε έρθει ήταν να διαχειριστεί ένα πρόβλημα υγείας που αντιμετώπιζε η μητέρα της, ωστόσο σε ότι αφορούσε στην ίδια και στη ζωή της πάντα έβαζε τείχη τα οποία φάνταζαν αδιαπέραστα. Με τον καιρό και αφού οι άμυνές της άρχισαν να πέφτουν, ξεκίνησε να μου μιλά για την προσωπική της ζωή. Ξεκίνησε την αφήγησή της λέγοντάς μου «έχω την τέλεια ζωή, είμαι παντρεμένη με τον τέλειο άντρα και έχουμε φτιάξει πραγματικά μια τέλεια οικογένεια». Κάθισα αναπαυτικά στην πολυθρόνα μου και άρχισα να σκέφτομαι πως θα δουλέψουμε αποτελεσματικά με αυτό που μόλις μου είχε πει. Εκείνη δεν το είχε καταλάβει αλλά μόλις μου είχε φανερώσει τον αληθινό λόγο για τον οποίο ζητούσε βοήθεια. Η ουσιαστική ψυχοθεραπεία είχε μόλις ξεκινήσει.\nΠαρότι το αίτημα ήταν διαφορετικό, άλλωστε το δουλεύαμε ήδη 2 μήνες, αποφάσισα να της μιλήσω για αυτή της τη φράση. Κανείς άνθρωπος δεν είναι τέλειος, όπως και κανένας σύντροφος αλλά και καμία οικογένεια. Αυτό άλλωστε είναι και η ομορφιά της ανθρώπινης φύσης, πως μέσα από τις μικροατέλειες του καθενός δημιουργείται η μοναδικότητα που μας κάνει προσβάσιμους, οικείους, ερωτεύσιμους. Εκείνη φυσικά αντέδρασε, όπως θα αντιδρούσε ο οποιοσδήποτε άνθρωπος άκουγε κάτι που θα τον έβγαζε από τη ζώνη ασφαλείας του. Στην αρχή θύμωσε που κάποιος «τόλμησε» να αμφισβητήσει την τελειότητα της οικογένειάς της, στη συνέχεια προσπάθησε να με απαξιώσει σαν επαγγελματία αλλά αυτό δεν λειτούργησε γιατί θα ήταν σαν να αμφισβητεί τον εαυτό της που με επέλεξε, ενώ στο τέλος κατέληξε να προσπαθεί να με πείσει πως όλα όσα μου έλεγε ήταν αληθινά.\nΚαι τι πειράζει, θα έλεγε κάποιος, να πιστεύει ότι η ζωή της είναι τέλεια; Δεν πειράζει όταν ξέρουμε ότι αυτή η τελειότητα για την οποία διατεινόμαστε είναι κατά συνθήκη. Η Χ. όμως πίστευε αληθινά πως είναι τέλεια, δηλαδή δεν εύρισκε κανένα ελάττωμα στον εαυτό της, ούτε στον σύζυγο ή στα παιδιά της. Αφού οι αρχικές αντιστάσεις κάμφθηκαν, κάναμε μια αναδρομή στην παιδική της ηλικία η οποία αποκαλύφθηκε κάτι παραπάνω από κατατοπιστική. Όλη αυτή η ανάγκη να δείχνει τέλεια πήγαζε από εκεί. Αφού λοιπόν αποκτήσαμε αυτή τη γνώση έπρεπε να πυροδοτήσουμε μια αλλαγή στη σκέψη και στη συμπεριφορά. Αυτή η γυναίκα είχε χτίσει μια υπερεκτιμημένη εικόνα γύρω από τον εαυτό της τόσο επαγγελματικά όσο και προσωπικά. Αυτό αντικατοπτρίστηκε όταν κατά τη διάρκεια της θεραπείας κλονίστηκαν και οι δύο πόλοι, δηλαδή έμεινε άνεργη και ανακάλυψε ότι ο σύζυγός της την είχε απατήσει στο παρελθόν.\nΤο μόνο που απέμενε σε αυτή τη γυναίκα να υπερηφανεύεται για την τελειότητα του ήταν το παιδί της. Παρότι νέα είχε αποκτήσει αρκετά μικρή την κόρη της η οποίο όπως ήταν φυσιολογικό έκανε την επανάσταση της στην εφηβεία. Δεν της έμεινε τίποτα τελικά. Πόσο τυχερή ήταν που είχε ξεκινήσει να δουλεύει ψυχοθεραπευτικά νωρίτερα. Τότε, όταν γκρεμίστηκε όλο το γυάλινο κάστρο της αντιλήφθηκε την παγίδα που έφτιαξε η ίδια στον εαυτό της και έπεσε μέσα. Ήταν και τυχερή όμως γιατί μηδένισε το κοντέρ, έκανε την επανεκκίνησή της σωστά αυτή τη φορά. Αξιολόγησε σωστά τον εαυτό της και τα θέλω της, έμαθε ποια είναι αληθινά και τι μετρά για εκείνη. Έμαθε ότι τους ανθρώπους τους αγαπάμε όπως είναι, δηλαδή η αγάπη μας χωρά και τα ελαττώματά τους.\nΕίμαι σίγουρη ότι έχουν υπάρξει στο περιβάλλον σας τέλειοι άνθρωποι ή τέλεια ζευγάρια. Την επόμενη φορά λοιπόν που θα τους συναναστραφείτε να έχετε στο μυαλό σας αυτή την ιστορία. Η ανάγκη μας για τελειότητα πηγάζει από τη βαθιά πεποίθηση ότι δεν είμαστε αρκετοί, ότι δεν αξίζουμε να αγαπηθούμε. Όσο πιο μεγάλη είναι αυτή η ανασφάλεια τόσο περισσότερο τέλειοι επιθυμούμε να δείχνουμε. Χρειάζεται αρκετή προσωπική δουλειά για να καταφέρεις να κερδίσεις αυτή τη μάχη με τις πυρηνικές σου πεποιθήσεις και να βγεις πιο δυνατός, πιο αληθινός, όπως κατάφερε τελικά να κάνει η Χ.\n*Η παραπάνω ιστορία μεταφέρεται παραλλαγμένη μετά από την άδεια της Χ. για τους σκοπούς του άρθρου.


TypeMaster Thesis (754)Date Issued\nDepartmentΣχολή Οικονομικών, Επιχειρηματικών και Διεθνών Σπουδών. Τμήμα Οργάνωσης και Διοίκησης Επιχειρήσεων (169)Σχολή Τεχνολογιών Πληροφορικής και Επικοινωνιών. Τμήμα Ψηφιακών Συστημάτων (114)Σχολή Οικονομικών, Επιχειρηματικών και Διεθνών Σπουδών. Τμήμα Οικονομικής Επιστήμης (95)Σχολή Τεχνολογιών Πληροφορικής και Επικοινωνιών. Τμήμα Πληροφορικής (95)Σχολή Χρηματοοικονομικής και Στατιστικής. Τμήμα Στατιστικής και Ασφαλιστικής Επιστήμης (64)Σχολή Ναυτιλίας και Βιομηχανίας. Τμήμα Ναυτιλιακών Σπουδών (62)Σχολή Ναυτιλίας και Βιομηχανίας. Tμήμα Βιομηχανικής Διοίκησης και Tεχνολογίας (58)Σχολή Χρηματοοικονομικής και Στατιστικής. Τμήμα Χρηματοοικονομικής και Τραπεζικής Διοικητικής (51)Σχολή Οικονομικών, Επιχειρηματικών και Διεθνών Σπουδών. Τμήμα Διεθνών και Ευρωπαϊκών Σπουδών (46)Graduate studiesΝαυτιλία (62)Πρόγραμμα Μεταπτυχιακών Σπουδών στη Διοίκηση Επιχειρήσεων για Στελέχη (Executive MBA) (59)Οικονομική και Επιχειρησιακή Στρατηγική (56)Προηγμένα Συστήματα Πληροφορικής (52)Πληροφορική (49)Βιομηχανική Διοίκηση και Τεχνολογία (46)Ασφάλεια Ψηφιακών Συστημάτων (44)Αναλογιστική Επιστήμη και Διοικητική Κινδύνου (39)Οικονομικά και Διοίκηση της Υγείας (33)Πρόγραμμα Μεταπτυχιακών Σπουδών στη Διοίκηση Επιχειρήσεων (ΜΒΑ) (32)... View More


Paul Kotrotsios Talks About The 30th Annual Hermes Expo At The Grand Marquis In New Jersey - Καρπαθιακή\nΟ Παύλος Κοτρότσιος Ιδρυτής της Hermes Expo και η Αφροδίτη Κοτρότσιου, project director της Έκθεσης σε παλαιότερη εκδήλωση της Hermes Expo International\nPaul Kotrotsios, the founder and president of the Hermes Expo International\nΟ Παύλος Κοτρότσιος για την 30η Hermes Expo που θα πραγματοποιηθεί στις 20 Οκτωβρίου 2021\nΟ Παύλος Κοτρότσιος, ιδρυτής και Πρόεδρος της Hermes Expo International συζήτησε με τον Μάρκο Παπαδάτο της Hellenic News fo America, σχετικά με την 30η ετήσια έκθεση ΕΡΜΗΣ η οποία θα πραγματοποιηθεί την Τετάρτη 20 Οκτωβρίου 2021 στο Grand Marquis στο Νιού Τζέρσι.\nΟ Walt Disney είπε κάποτε “Μπορείτε να σχεδιάσετε και να δημιουργήσετε και να χτίσετε το πιο υπέροχο μέρος στον κόσμο. Χρειάζονται όμως άνθρωποι για να κάνουν το όνειρο πραγματικότητα.” Αυτό το απόσπασμα ισχύει για την Hermes Expo International υπό την καθοδήγηση και την ηγεσία του ιδρυτή της, Παύλου Κοτρώτσιου.Η Hermes Expo είναι μια ξεχωριστή ευκαιρία δικτύωσης που συγκεντρώνει επιχειρήσεις και επαγγελματίες από διάφορους τομείς και βιομηχανίες που θέλουν να επεκτείνουν τα δίκτυά τους στην ελληνοαμερικανική και αμερικανική αγορά.\n“Ο εορτασμός των 30 χρόνων της Hermes Expo είναι ένα μεγάλο ορόσημο για εμένα, την ομάδα μου και την επιχειρηματική κοινότητα επίσης”, παραδέχτηκε ο κ. Κοτρότσιος. “Αυτός είναι ο καθρέφτης μας για την αμερικανική κοινωνία. Όλες οι ελληνοαμερικανικές επιχειρήσεις που συμμετέχουν και οι φιλέλληνες αλληλεπιδρούν σε ένα μέρος που έγινε μια κορυφαία επιχειρηματική έκθεση και πλατφόρμα δικτύωσης για τους Ελληνοαμερικανούς και τους Φιλέλληνες.”\n«Φυσικά, είναι ένα ορόσημο. Αν και δεν είμαι 30 ετών, επένδυσα 30 χρόνια από τον επαγγελματικό μου χρόνο», είπε. «Είμαι απόφοιτος του Πανεπιστημίου Θεσσαλονίκης και ήρθα σε αυτή τη χώρα και πήρα το MBA μου από το Πανεπιστήμιο του St. Joseph και παράλληλα, ήμουν ο Γενικός Διευθυντής του Ελληνικού Ραδιοφωνικού Δικτύου για επτά χρόνια. Στη συνέχεια, ιδρύσαμε τη δίγλωσση εφημερίδα Hellenic News of America. Αργότερα, ιδρύσαμε την Hermes Expo International για να πούμε ένα «ευχαριστώ» σε όλους τους συνδρομητές, τους διαφημιστές και τους χορηγούς».\nΦέτος τον Οκτώβριο, η Hermes Expo θα επικεντρωθεί στη βιομηχανία φιλοξενίας, έναν κλάδο που επηρεάστηκε σε μεγάλο βαθμό από την πανδημία.\nΗ SBA θα συμμετάσχει στην Έκθεση φέτος με περίπτερο και σεμινάριο προκειμένου να βοηθήσει και να εκπαιδεύσει τους επιχειρηματίες σε ευκαιρίες που είναι διαθέσιμες σε αυτούς.\n«Η Hermes Expo εξελίσσεται κάθε χρόνο», είπε. «Δεν έγινε η κορυφαία επιχειρηματική πλατφόρμα έκθεσης και δικτύωσης για Ελληνοαμερικανούς και Φιλέλληνες μέσα σε μια νύχτα. Είναι ένα αποκορύφωμα 30 χρόνων σκληρής δουλειάς. Αυτό είναι ένα” ευχαριστώ “στην επιχειρηματική κοινότητα που συνεχίζει να υποστηρίζει την Hermes Expo με τα προϊόντα και τις υπηρεσίες της», είπε.\nΗ φετινή Έκθεση ΕΡΜΗΣ θα ξεκινήσει στις 2 το μεσημέρι της 20ης Οκτωβρίου με τελετή έναρξης. Το πρόγραμμα περιλαμβάνει:\nΠεριήγηση στα περίπτερα της Έκθεσης, μια ευκαιρία για διασύνδεση και επαφή με σπόνσορες και εκθέτες, για ανακάλυψη νέων προϊόντων και υπηρεσιών.\n“Learn from” – εκπαιδευτικά σεμινάρια\n“Taste of Hellas” – Οινογνωσία ελληνικών οίνων\nΔείπνο με Απονομές Βραβείων.\n“Θα υπάρχουν ελληνικά κρασιά και φαγητά και οι παρευρισκόμενοι θα έχουν την ευκαιρία να περιηγηθούν στα περίπτερα” ανέφερε, ο κ. Κοτρότσιος.\nΚαι υπογράμμισε: “Οι παρευρισκόμενοι θα έχουν την δυνατότητα, επίσης, να γνωρίσουν και να έρθουν σε επαφή με σπόνσορες και εκθέτες και αυτό είναι ένα πολύ σημαντικό κεφάλαιο. Νοιαζόμαστε, σεβόμαστε τους εαυτούς μας και όλα τα μέλη της ομάδας μας, όπως και τους εκθέτες, τους σπόνσορες και τους επισκέπτες. Θα είναι μια κατάσταση win win για όλους”.\n“Το σλόγκαν μας είναι εμπόριο, επικοινωνία και πολιτισμος. Ο Ερμής ήταν ο Έλληνας Θεός του εμπορίου, της επικοινωνίας και του πολιτισμού. Η Hermes Expo έχει κάτι για όλους και αυτό είναι το μήνυμα που θέλουμε να στείλουμε”.\n“Θα τιμήσουμε μερικούς ανθρώπους στην κοινότητα που έχουν διαπρέψει στους τομείς τους, καθώς και για τη συμβολή τους στην κοινότητά μας και στην αμερικανική κοινωνία. Ζούμε στην Αμερική και πρέπει να τιμήσουμε και να επαινέσουμε τους ανθρώπους μας”, είπε.\nΑυτή τη χρονιά, η Επιτροπή των Βραβείων της “Hermes Expo” επέλεξε άτομα που έχουν διαπρέψει στον τομέα τους και στις προσπάθειές τους για την κοινότητα:\nΠολ Καλαμαράς, CEVP της Investors Bank\nΦιλ Κρίστοφερ, Πρόεδρος της PSEKA και Πρόεδρος της American Solutions\nΕλευθερία Οικούτα και Μερόπη Κυριάκου, καθηγήτριες Ελληνικών\nΜπιλ Κολοβός, ιδρυτής της Kolovos Enterprises\nΔρ Ζήσης Χρονέος, Ερευνητής του AHEPA Cooley’s Anemia Foundation\nΤζον Καλλάς και Αντώνης Παπαμάρκος, ιδρυτές του Pan Gregorian\nΜάρκος Παπαδάτος, “Powerjournalist” (2021 Δημοσιογράφος της Χρονιάς).\n“Η Επιτροπή προσεκτικά επέλεξε όλα αυτά τα ονόματα” είπε ο κ. Κοτρότσιος. “Χρειαζόμαστε τους επαγγελματίες των επιχειρήσεων να παρευρίσκονται, έχουμε κάνει τεράστια δουλειά στην κοινότητα όλα τα προηγούμενα χρόνια. Τώρα, αυτό είναι μια υπηρεσία προς την κοινότητα”.\n“Ο Φιλ Κρίστοφερ είναι ηγέτης στην κοινότητα και φιλάνθρωπος και είναι πολύ επιτυχημένος επιχειρηματίας και μας κρατά όλους μαζί” είπε και συνέχισε: “Ο Πολ Καλαμαρας της Investors Bank είναι επίσης επιτυχημένος επιχειρηματίας. Οι Ελευθερία Οικούτα και Μερόπη Κυριάκου κάνουν εξαιρετική δουλειά για τα παιδιά μας. Δεν τους διδάσκουν μόνο την ελληνική γλώσσα, αλλά τις ελληνιστικές αρχές και αξίες. Ο Bill Kolovos, ιδρυτής της Kolovos Enterprises θα τιμηθεί, όπως και ο Δρ Ζήσης Χρονέος έχει κάνει εκτεταμένη δουλειά για το AHEPA Cooley’s Anemia Foundation, βοηθώντας και σώζοντας τις ζωές 250.000 Αμερικανών που υποφέρουν κάθε χρόνο απο αναιμία Cooley’s, ο αριθμός αυτός είναι εκκωφαντικός”.\n“Ο Τζον Καλλας είναι ένας απο τους συνιδρυτές της Pan Gregorian στο Νιού Τζέρσι και ο Αντώνης Παπαμάρκος είναι ένας επιτυχημένος ιδιοκτήτης και αξιοσημείωτη προσωπικότητα. Επίσης, ένας απο τους καλύτερους δημοσιογράφους θα τιμηθεί, ο Μάρκος Παπαδάτος, που γράφει σπουδαία άρθρα και θα έχετε την ευκαιρία να τον συναντήσετε στην Hermes Expo.” κατέληξε.\nΤο event θα ολοκληρωθεί με δείπνο και ψυχαγωγία. Η προεγγραφή είνα ιαπαραίτητη ώστε να συμμορφωθούμε με τα πρωτόκολλα ασφαλείας του COVID-19 και έτσι δεν θα υπάρχουν εισιτήρια στην πόρτα.\nΟ κ. Κοτρότσιος, τέλος, ευχαρίστησε τους σπόνσορες της Hermes Expo και ειδικότερα τους:\nΠερισσότερες πληροφορίες στη σελίδα www.hermesepxo.com


KINAΛ σε Τσίπρα για Μπουτάρη: Φτάνει πια με την υποκρισία | UNFOLLOW\nΥπό κράτηση οι 3 κατηγορούμενοι για την επίθεση στον Γιάννη...\nKINAΛ σε Τσίπρα για Μπουτάρη: Φτάνει πια με την υποκρισία\nUNFOLLOW | 21/5/2018 - 20:00\nΕξαιρετικά αιχμηρό είναι το σχόλιο του Κινήματος Αλλαγής για τα όσα είπε ο Αλέξης Τσίπρας στο υπουργικό συμβούλιο για την επίθεση που δέχθηκε ο δήμαρχος Θεσσαλονίκης, Γιάννης Μπουτάρης.\n«Αναφερόμενος στη φασιστική επίθεση κατά του Γιάννη Μπουτάρη ο κ. Τσίπρας μίλησε λες και προσγειώθηκε σήμερα στην Ελλάδα. Ποιοι την προετοίμασαν με βίαιες λεκτικές επιθέσεις εναντίον του; Ποιοι εξαπολύουν διαρκώς, κάθε μέρα, ακραίες κατηγορίες για προδότες, και μειωμένης εθνικής συνειδήσεως Έλληνες; Ποιοι έχουν ανακηρύξει τον εαυτό τους εργολάβο τού έθνους, και επικηρύσσουν εκείνους που σκέφτονται και πράττουν διαφορετικά;», σημειώνει.\n«Ξέχασε τις εποχές που διαγκωνιζόταν με τη ΝΔ στον λαϊκισμό και στα αντιμνημονιακά συνθήματα; Να του θυμίσουμε ότι ήταν ο ΣΥΡΙΖΑ που πρωτοστατούσε σε επιθέσεις και στις πλατείες των αγανακτισμένων αγκαλιά με τη Χρυσή Αυγή; Φθάνει πια με την υποκρισία» καταλήγει το ΚΙΝΑΛ.\n← Υπό κράτηση οι 3 κατηγορούμενοι για την επίθεση στον Γιάννη Μπουτάρη ΣΥΡΙΖΑ: Δείγμα φραστικής μισαλλοδοξίας η απάντηση της ΝΔ →


Κορμός με πραλίνα φουντουκιού - Eimaimama.gr\nΌταν το παντεσπάνι έρχεται να συναντήσει μια απαλή κρέμα και την πραλίνα φουντουκιού, τότε πραγματικά έχουμε ένα από τα πιο φίνα γλυκα! Ιδανικό τελείωμα για κάθε εορταστικό τραπέζι!\nΒγάζετε τον κορμό από το γψυγείο και καλύπτετε την επιφάνειά του με την κρέμα της επικαλυψης. Με ένα πιρούνι σχηματίζετε γραμμές κατά μήκους του κορμού. Βάζετε τον κορμό στο ψυγείο για περίπου 2 ώρες. Πασπαλίζετε με λίγη άχνη ζάχαρη και σερβίρετε.\nΕυα Δεκέμβριος 22, 23:03\nΜηπως μπορει καποιος να μου πει τις αναλογιες σε γραμμαρια γιατι με τα φλιτζανια μπερδευομαι και θελω πολυ να την κανω τη συνταγη για την Πρωτοχρονια!


Στην ΕΑΒ η πρώτη του ΔΑΥ… προσοχή ΠΑ στις χρεώσεις… | Greek National Pride\nΣτη διάρκεια της συνάντησης έγινε γενική παρουσίαση των δραστηριοτήτων της ΕΑΒ με σύντομη αναφορά στην εξέλιξη και τις προοπτικές της εταιρείας. Ακολούθησε εκτενής ενημέρωση για την πορεία των τρεχόντων προγραμμάτων, αλλά και τις προοπτικές διεύρυνσής τους, στο πλαίσιο της διαχρονικά καλής σχέσης συνεργασίας μεταξύ Πολεμικής Αεροπορίας και ΕΑΒ.\nΣΧΟΛΙΟ «defence-point.gr»: Καμία αντίρρηση να δοθεί έργο στην ΕΑΒ. Η εποχή βέβαια που χρεώναμε «τον κούκο αηδόνι» με τη δικαιολογία της «εθνικής βιομηχανίας» και της «διατήρησης θέσεων εργασίας», έχει παρέλθει ανεπιστρεπτί. Για όσους αρνούνται ακόμη να το καταλάβουν το λέμε, διότι μοιάζουν να είναι αρκετοί. Όποιος προσαρμοστεί, θα επιβιώσει. «Φυσική επιλογή» δεν το έλεγε αυτό ο Δαρβίνος; πηγη\nPrevious post ← ΚΡΙΣΕΙΣ: 2 φορές στάσιμοι γίνονται ανώτατοι και άλλα παράλογα του «μικρόκοσμου» των ΕΔ\nNext post ΣΤΟ 41% Η ΑΔΙΕΥΚΡΙΝΙΣΤΗ ΨΗΦΟΣ «Ισοπαλία» ΝΔ και ΣΥΡΙΖΑ, τρίτο το Ποτάμι →


Γνώρισε την Ιλιάδα Ευαγγελία Κοθρά σε 9+1 απαντήσεις! | S For Summer\nΓνώρισε την Ιλιάδα Ευαγγελία Κοθρά σε 9+1 απαντήσεις!\nΜαΐου 28, 2015 Μαΐου 17, 2015 ~ S For Summer\nΗ Ιλιάδα, το κορίτσι από την Άνδρο με το πρωτότυπο όνομα και όνειρο να υποκλίνεται στα χειροκροτήματα μπροστά σε μια αυλαία που πέφτει, μας αφήνει να το γνωρίσουμε. Δημιουργός του αγαπημένου Living Postcards, προβάλει την ωραία, την αληθινή πλευρά της Ελλάδας, αυτή με το κέφι, το φιλότιμο, το μεράκι. Αγαπά την καλή μουσική, ιδίως όταν ταξιδεύει μόνη υπό τους ήχους των Παυλίδη, Tindersticks και James.\nΓεννήθηκα Αθήνα, την οποία θεωρώ «σταθερή» σχέση στη ζωή μου, αν και τελευταία της κάνω απιστίες με την αντίπαλή της πόλη, την Θεσσαλονίκη, από ‘δω η γυναίκα μου, απο κει το αίσθημά μου, κάτι τέτοιο. Η δεκαετία του ’80 που εζησα την εφηβεία μου, έχει πολλές εικόνες από μηχανόβιους, παράνομους ραδιοφωνικούς σταθμούς, τραβεστί στην γειτονιά μου -Λ. Συγγρού-, Γαρδέλη, Αλμπέρτη, Στάθη Ψάλτη αλλά και πολύ καλό θέατρο καθώς προέρχομαι απο μπαμπά που είχε αποφοιτήσει από δραματική σχολή, τα βήματα του οποίου ακολούθησα κι εγω, μαζί με σπουδές στο marketing, public relations, διαφήμιση και management. Μετά από μια άδοξη και σύντομη καριέρα, στο θέατρο, ακολούθησα -με δόξα και διάρκεια αυτή τη φορά- το άλλο κομμάτι, το οποίο αποδείχτηκε κι σωστό -ή ετσι με βολεύει να πιστεύω, για να μη ζηλεύω κάθε φορά που μια ηθοποιός βραβεύεται κι ευχαριστεί την μαμά, τον μπαμπά της και τον καλό σκηνοθέτη που της έδωσε αυτόν τον ρόλο… κι αυτή ΔΕΝ είμαι εγώ. Μεγάλωσα σε μια οικογένεια, χωρίς ταμπού, και προκαταλήψεις, αλλά σε ένα σπίτι γεμάτο αγάπη, τέχνη, βιβλία, καλό φαϊ, και πολλά μα πολλά ταξίδια -αυτό το τελευταίο είναι πλέον τρόπος ζωής μου. Και μια ωραία ημέρα, μετά απο ένα ταξίδι έξω, και με μια απέχθεια πλέον για όλη αυτήν την μιζέρια της κρίσης αποφάσισα να δημιουργήσω το Living Postcards με σκοπό να περάσω στο εξωτερικό τα δικά μου μηνύματα, με κύριο το ότι «οι Έλληνες δεν είναι ένας λαός που απλά την περνά με φραπέ στην παραλία». Μετά απο δυόμισι χρόνια, είχε φτιαχτεί μια τεράστια data base όπου ο καθένας από το εξωτερικό μπορούσε να γνωρίσει όλο το «δημιουργικό πρόσωπο της Ελλάδας», δημιουργούς, εικαστικούς, μπάντες μουσικές με αγγλόφωνο στίχο, και τοπικούς παραγωγούς προϊόντων. Μετά την επιτυχία του όλου concept, δεν ήμουνα πλέον μόνη μου, αλλά είχα συν-οδοιπόρους σε αυτό το ταξίδι, και πολλές προτάσεις για ενα agency, ένα νέο project το οποίο δημιουργήθηκε και ήδη προχωρά με σταθερά βήματα. Θέατρο πάντως, βλέπω ακόμα. Ανελλειπώς.\n-Τρεις στιγμές που σε έκαναν πιο δυνατή.\nΤρείς στιγμές που με εκαναν πιο δυνατή? Επειδή δεν είμαι απο τους ανθρωπους που πιστεύουν πως «ό,τι δε σε σκοτώνει, σε κάνει πιο δυνατό» -προσωπικά, πιστευω ότι σε τσακίζει κι σου αφήνει βαθιά σημάδια- θα σας ομολογήσω τις τρεις καλές στιγμές που με δυνάμωσαν. Η στιγμή που αποφάσισα να αφήσω μια καλοπληρωμένη δουλειά, και με τα χρήματα που είχα μαζέψει, να σπουδάσω θέατρο και να ταξιδέψω ολομόναχη. Η πρώτη μου παράσταση στο θέατρο, απλά αξέχαστη -απίστευτη ενέργεια μέσα μου. Και οι πρώτες μου συνεντεύξεις σε μεγάλη εφημερίδα, και σε περιοδικά πολύ αξιόπιστα με δυνάμωσαν δίνοντάς μου την πρώτη πεποίθηση ότι »κάτι κανω καλά» με το concept του Living Postcards.\n-Τρία μέρη όπου θα ήθελες να ζήσεις.\nΔεν συνδέομαι με τόπους, μόνο με ανθρώπους. Αλλά θα θελα να είμαι κάπου που να βλέπει το πρωί θάλασσα. Όταν γεράσω, λοιπόν, θα θα ήμουν ευτυχισμένη να έμενα στο σπίτι μου στην Άνδρο, καθώς έχω όλο το Αιγαίο μπροστά μου, με το που βγαίνω στην αυλή μου.\n-Τρία γνωρίσματα που θα ήθελες να έχεις.\nΘα θελα να ‘μουνα 10 κιλά λεπτότερη, 10 χρόνια νεώτερη και 10 πόντους ψηλότερη.\nΕτοιμάζουμε πολλά και όμορφα στο site και για καλό σκοπό. Αυτό μου δίνει τεράστια δύναμη να συνεχίσω. Είμαι τελειομανής, και έχω μανία με την αισθητική και την καθαριότητα. Απεχθάνομαι τα πολλά πράγματα γύρω μου, τις πολλές σκέψεις μέσα μου και γίνομαι πυρ και μανία με το να μου τρώνε τον «χρόνο» με ανόητο τρόπο. Αγαπώ τα ζώα και το καλό φαγητό. Έχω λίγους αλλά σταθερούς φίλους. Αυτό και μόνο με κάνει «πλούσια».\nPosted in Inspiration - Έμπνευση\t9+1 απαντήσειςKothra IliadaLiving Postcards\n< Previous Τραγανά Ταρτάκια στη Στιγμή\nNext > Opening Rephrame Memory Taf. Ήμουν και εγώ εκεί.\nOne thought on “Γνώρισε την Ιλιάδα Ευαγγελία Κοθρά σε 9+1 απαντήσεις!”\nΠαράθεμα: Γνώρισε την Φωτεινή από το Island-Diaries και το Metaphrasi σε 9+1 απαντήσεις! | S For Summer


ΚΑΛΠΕΣ ΣΤΗΝ ΤΟΥΡΚΙΑ – ΑΝΗΣΥΧΙΑ ΣΤΗΝ ΕΛΛΑΔΑ: Τα δύο σενάρια που βλέπει η Αθήνα - Triklopodia\nΚΑΛΠΕΣ ΣΤΗΝ ΤΟΥΡΚΙΑ – ΑΝΗΣΥΧΙΑ ΣΤΗΝ ΕΛΛΑΔΑ: Τα δύο σενάρια που βλέπει η Αθήνα\nΕΛΛΗΝΟΤΟΥΡΚΙΚΑ - 16 Απρ 2017 - 19:04\nΣτην Αθήνα δεν υπάρχει ούτε μισός εν ενεργεία ή επί τιμή διπλωμάτης, ο οποίος πιστεύει ότι είναι δυνατόν ο Ρετζέπ Ταγίπ Ερντογάν να χάσει το δημοψήφισμα αυτής της Κυριακής.\nΑπαντες εκτιμούν ότι το υπολογισμένο ρίσκο που έχει πάρει από τον περασμένο Ιούλιο δεν θα μπορούσε να οδηγήσει σε άδοξο πολιτικό τέλος το μεγαλόπνοο σχέδιο θεμελιώδους μεταρρύθμισης που έχει οραματιστεί ο πρόεδρος της Τουρκίας για τη χώρα του. Στην Αθήνα δεν προτίθενται να σχολιάσουν με οποιοδήποτε τρόπο το αποτέλεσμα του δημοψηφίσματος όπως αυτό θα ανακοινωθεί το βράδυ της Κυριακής. Πιθανότατα η ελληνική κυβέρνηση θα κινηθεί στο ίδιο πλαίσιο που έχει περίπου ήδη περιγράψει ο υπουργός Εξωτερικών Ν. Κοτζιάς, ο οποίος εκτιμά ότι η Ελλάδα δεν θα πρέπει να εμπλακεί καθ’ οιονδήποτε τρόπο, είτε στην ενδοτουρκική πολιτική συζήτηση, είτε στα μέτωπα που έχει ανοίξει ο κ. Ερντογάν, περιλαμβανομένων και εκείνων με διάφορες ευρωπαϊκές χώρες.


CORONA ΚΟΡΤΊΝΑ ΝΤ' ΑΜΠΈΤΣΟ - Κορτίνα Ντ' Αμπέτσο, Ιταλία\nCorona Κορτίνα Ντ' Αμπέτσο\nVia Val Di Sotto 12, Κορτίνα Ντ' Αμπέτσο, Ιταλία\nΤο Corona Hotel είναι κατάλυμα 4-αστέρων που βρίσκεται μόλις 10.3 χλμ από Ski Lift Donaria, 8 Biok 2078m και 11 Piz Sorega 2003m. Το Corona Hotel καλωσορίζει τους επισκέπτες του σε μοντέρνα δωμάτια από το 1900.\nΤο Corona Hotel είναι μπροστά σε τελεφερίκ πίστας σκι. Το κατάλυμα βρίσκεται περίπου 1 χλμ από το κέντρο της πόλης.\nΤο Corona Hotel είναι κατάλυμα στην Κορτίνα Ντ' Αμπέτσο που διαθέτει 38 δωμάτια και παρέχει μπαλκόνι, τηλεόραση, τηλέφωνο και θέρμανση. Το ξενοδοχείο έχει εντυπωσιακή θέα σε Οροσειρά Andes.\nΤο Corona Hotel βρίσκεται μόλις 65 λεπτά οδικώς από το Bolzano αεροδρόμιο.\nΟι επισκέπτες μπορούν να χρησιμοποιήσουν σάουνα και τζακούζι στο κέντρο σπα και άλλες δραστηριότητες όπως τέννις επί χόρτου και σκι σε χιόνι.\nΒασισμένο σε 519 κριτικέσ\nB&b In Arena L' Opera Βερόνα\nAd Centrum B&b Di Fraccaroli Fabio Βερόνα\nHotel Ristorante Fior Καστελφράνκο Βένετο\nHotel Les Cretes Blanches Σαμονί\nDormy House Ετρετά\nLe Grand Coeur And Spa Μεριμπέλ


υπέρβαροι- Health Invest\nΟι «μάστιγες» του σύγχρονου κόσμου\nΣτην κατηγορία Άντρας, Γυναίκα, Παιδί, Υγεία\nΠολυμέτωπη «μάχη» εναντίον πολλών παθήσεων που χαρακτηρίζονται «μάστιγες» του σύγχρονου κόσμου καλείται να δώσει σήμερα η σύγχρονη Ενδοκρινολογία! Ο σακχαρώδης διαβήτης (Σ.Δ.), νόσημα με βαριές επιπλοκές, αποτελεί μείζον πρόβλημα δημόσιας υγείας διεθνώς, αφού για την αύξηση της συχνότητας του ευθύνονται ο τρόπος ζωής και διατροφής των αναπτυγμένων χωρών. Αναφερόμενη στο σακχαρώδη διαβήτη (Σ.Δ.), η Διευθύντρια [...]\nΌλα όσα πρέπει να ξέρετε για τον διαβήτη\nΤι είναι ο Διαβήτης; Ο Διαβήτης είναι μια χρόνια πάθηση, που εμφανίζεται όταν το πάγκρεας παράγει λίγη ή καθόλου ινσουλίνη ή όταν ο οργανισμός δε μπορεί να χρησιμοποιήσει σωστά την ινσουλίνη που παράγει. Η ινσουλίνη είναι μια ορμόνη που παράγεται από το πάγκρεας και βοηθάει τα κύτταρα να πάρουν τη γλυκόζη από την κυκλοφορία και [...]


«Γνώση - Αμφισβήτηση - Αλλαγή»\nΗ είδηση είναι σαφέστατη: «Βατοπέδιο: πέντε κόμματα και πάλι πέντε πορίσματα» («Ε» 21/5/2010). Δηλαδή, αυτά τα κόμματα, αυτοί οι βουλευτές, αυτό το πολιτικό σύστημα, αυτό το κράτος… δεν πρόκειται ποτέ να συνετισθεί. Ακόμα και τώρα που με τις εγκληματικές τους ευθύνες οδήγησαν το λαό στην απόλυτη εξαθλίωση, ακόμα και τώρα, εξακολουθούν να παίζουν τα ίδια παιχνίδια του χθες, αρνούμενοι ν’ αναλάβουν τις ευθύνες τους απέναντι στα σκάνδαλα που βούλιαξαν την Ελλάδα.\nΤο γεγονός αυτό (μαζί με άλλα πολλά) δικαιώνει όσους ισχυρίζονται βάσιμα (και είναι πολλοί) ότι η πολιτική και οι πολιτικοί έχουν ξοφλήσει και πως η δημοκρατία που βιώνουμε, μόνο κατ’ όνομα είναι δημοκρατία: «Κανένας φρόνιμος πολίτης δεν αμφισβητεί πια ότι το μεταδικτατορικό ελληνικό κράτος μόνο κατ’ όνομα έχει αξιόπιστη δημοκρατική διάρθρωση… Η πολιτική αναδείχτηκε ως ένα από τα πιο επικερδή και άκοπα επαγγέλματα για γρήγορο, μεγάλο, άνομο και αφορολόγητο πλουτισμό» (Κ. Μπέης, εφ. «Ε», 19/5/2010).\nΓίνεται λοιπόν φανερό ότι η λύση των προβλημάτων των εργαζομένων δεν πρόκειται να έρθει αν δεν αλλάξει η παρούσα πολιτική κατάσταση, αν δεν αλλάξει το κράτος. Διότι η σημερινή κρίση που με τέτοια σφοδρότητα πλήττει τις λαϊκές μάζες αποδεικνύει ότι το σημερινό κράτος δεν είναι παρά ένας εκπρόσωπος της καπιταλιστικής κοινωνίας, δηλαδή κράτος ταξικό.\nΓια να γίνει αυτή η αλλαγή δε φτάνουν οι απεργίες και οι διαδηλώσεις. Η ιστορία φτιάχνεται από ανθρώπους. Κι αν θέλουμε να μην είμαστε απλώς παθητικοί και αδιάφοροι θεατές, αν θέλουμε να συμβάλλουμε στη δημιουργία του νέου μέσα από τα συντρίμμια του παλιού, πρέπει να διαλέξουμε τις θέσεις που θα κρατήσουμε στον αγώνα. Το ζητούμενο είναι να έρθει πραγματικά ο λαός στην πολιτική εξουσία, δηλαδή να φτιάξουμε μια κοινωνία όπου κάθε άνθρωπος θα είναι ελεύθερος να αναπτυχθεί και να ζήσει όσο γίνεται πιο ευτυχισμένα. Αυτή την ευτυχία δεν μπόρεσε, δυστυχώς, να τη χαρίσει κανένας «σωτήρας» και κανένα κόμμα. Άρα οι πολίτες με τις δικές τους προσπάθειες πρέπει να βρουν τις συνθήκες εκείνες που είναι απαραίτητες για να την κατακτήσουν. Χρειάζεται μια διαρκής, συνεπής και ανυποχώρητη προσπάθεια που με τρόπο αδιαπραγμάτευτο θα βάλει πολιτικά αιτήματα που αν υλοποιηθούν θ’ αλλάξουν τις δομές του κράτους και θα διασφαλίσουν τα λαϊκά συμφέροντα, με τελικό στόχο ένα κράτος που θα είναι ο αληθινός εκπρόσωπος του συνόλου της κοινωνίας κι όχι μιας τάξης. Η πάλη αυτή σε συνδικαλιστικό, μαζικό και πολιτικό επίπεδο πρέπει να διεξάγεται αποκλειστικά για την εξύψωση της υλικής θέσης των εργαζομένων, για το βαθμιαίο περιορισμό της εκμετάλλευσης και τη διεύρυνση του κοινωνικού ελέγχου. Τέτοια αιτήματα που θα μπορούσαν άμεσα να τεθούν και να κατακτηθούν είναι:\n- Η καθιέρωση της απλής και ανόθευτης απλής αναλογικής ως πάγιου εκλογικού συστήματος.\n- Η δραστική μείωση του αριθμού των βουλευτών και η κατάργηση των προνομίων τους.\n- Η αλλαγή του Συντάγματος για ένα έντιμο, δημοκρατικό και αξιόπιστο κράτος, στην υπηρεσία του λαού.\n- Η κατάργηση του κομματικού συνδικαλισμού.\n- Η παραίτηση των κυβερνήσεων που νομοθετούν αντίθετα με τις προεκλογικές τους δεσμεύσεις.\n- Η δημιουργία νέων κομμάτων αρχών, ελεγχόμενων άμεσα από τη βάση τους.\n- Η προστασία του δημόσιου πλούτου.\n- Η τιμωρία όσων ευθύνονται για την τραγική μοίρα του ελληνικού λαού κλπ, κλπ.\n«Μπορείς να χάσεις την αυταπάτη σου για όλα και για όλους, όχι όμως και για κάτι που το επιβεβαιώνεις με την ηθική σου συνείδηση».\nΑυτό σημαίνει ότι για ν’ αλλάξει το σύστημα χρειάζεται ένας άλλος τύπος πολίτη που θα δεχτεί να στρατευθεί με πίστη και όραμα σ’ ένα τέτοιον αγώνα. Τον τύπο αυτό του πολίτη δεν μπορεί να τον διαμορφώσει η πολιτική εκείνη ηγεσία, που διαφέντεψε διαχρονικά τις τύχες του λαού και αποδείχτηκε ποιοτικά κατώτερη των περιστάσεων, ούτε και οι πνευματικοί ηγήτορες που στάθηκαν ανίκανοι να υψωθούν στο νόημα μιας σύγχρονης, αναγεννημένης και ζωντανής Ελλάδας και να κατανοήσουν τον κόσμο και την κοινωνία. Ο απλός, ενεργός πολίτης, αυτός που αρνείται να υποταχθεί θα γίνει ο καταλύτης των εξελίξεων. Για να μπορέσεις να αλλάξεις κάτι πρέπει πρώτα να το γνωρίσεις καλά ώστε να το αμφισβητήσεις. Αυτή ακριβώς είναι και η κατεύθυνση: Γνώση – Αμφισβήτηση – Αλλαγή. Είναι ώρα να τάξουμε τον εαυτό μας στην υπηρεσία μιας γενικότερης ηθικής πολιτικής τάξης. Να υποτάξουμε το ατομικό στο γενικό. Να υπηρετήσουμε μια ιδέα πιστά και απόλυτα. Αυτή η γενική και εξουθενωτική κρίση που βιώνουμε μπορεί να γίνει αφετηρία για κάτι νέο υπέρ του λαού και των εργαζομένων.\n«Ο μόνος τρόπος για να ζήσει\nκαι να πεθάνει κανείς σαν άνθρωπος\nείναι να ζήσει και να πεθάνει\nγια ένα ιδανικό»